הוועדה לענייני ביקורת המדינה, כנסת 18, פרוטוקול מספר 150, 2011-01-10 11:00

אמנון כהן: שלום לכולם, אני מתכבד לפתוח את הישיבה.

אמנון כהן: הנושא שעל סדר היום, הוא התמודדות עם תאונות דרכים – דוח מבקר המדינה 59 ב', עמוד 95.

אמנון כהן: למעשה זה דוח ממצאי המעקב.

אמנון כהן: היום אני מחליף את יושב ראש הוועדה לבקשתו.

אמנון כהן: הייתי פעם יושב ראש הוועדה הזאת.

אמנון כהן: זו אחת הוועדות החשובות.

אמנון כהן: נמצא איתנו כאן כבוד שר התחבורה מר ישראל כץ ונמצא איתנו המנהל הכללי המיועד מר דן הראל, מכירים אותך מתפקידיך הקודמים.

אמנון כהן: ראשית אנחנו מתפללים שהמינוי שלך יאושר וכשהוא יאושר בעזרת ה' אתה נכנס לאחד התפקידים החשובים של משרדי הממשלה.

אמנון כהן: למשרד שאחראי על כל נושא תשתיות המדינה מבחינת ים, יבשה אוויר, בנושא של בטיחות בדרכים ותאונות הדרכים.

אמנון כהן: משרד בשמו המורחב משרד התחבורה והבטיחות בדרכים.

אמנון כהן: הנושא כאוב והוא גובה הרבה מאוד חיים של צעירים ואחרים בחברה הישראלית.

אמנון כהן: זה אחד הנושאים שיש לטפל בהם.

אמנון כהן: ראיתי שיש גם דוח קודם 56ב' משנת 2006.

אמנון כהן: לאחר מכן דוח מעקב – דוח משלים שהוא דוח 59ב'.

אמנון כהן: למעשה דוח שמדבר בשני רבדים.

אמנון כהן: האחד הליכי הנפקת רישיונות נהיגה והשני הטיפול בעברייני תנועה מועדים.

אמנון כהן: עברתי על הפרוטוקול של הדיון הקודם ראיתי שהייתה בעיה אמיתית בטיפול בעברייני תנועה.

אמנון כהן: נהגים רבים שרישיונם נשלל לא מקבלים את ההודעה ובפועל עברייני תנועה ממשיכים לנהוג בכבישי ישראל.

אמנון כהן: אולי גם זה גורם שמוסיף לתאונות הדרכים.

אמנון כהן: זה אחד הדוחות שציין את זה.

אמנון כהן: בנושא הראשון של הנפקת רישיונות נהיגה ניתן למשרד מבקר המדינה להציג את עיקרי הממצאים.

אמנון כהן: עיקרי הממצאים מדברים שבגלל הפרטת מבחני התיאוריה הוחלט שיהיו מספר מוקדים.

אמנון כהן: דובר על עשרים ושלושה מוקדים בערך, אז דווח בדיון ההוא שרק שישה עשר מוקדים נפתחו.

אמנון כהן: עודכנתי שנפתחו עוד שניים ואולי כעת יש יותר.

אמנון כהן: בעבר היו 600 שעות חודשיות וזה עלה ל -2,692 (פי ארבע), זה מבורך.

אמנון כהן: התגלו בעיות קשות עם התכנים של המבחנים ומחשובם של המבחנים שלא תאם וכתוצאה מכך הרבה מאוד נבחנים נפסלו, אולי זה היה טריק, אבל זה מה שהיה.

אמנון כהן: הנושא השלישי הוא שהיה אפשר לשדרג את סטאטוס הרישיון, היה מחדל במחשב כך אם לאדם שהיה רישיון ב' הוא היה יכול לשדרג אותו לרישיון סוג ג'.

אמנון כהן: אנחנו נקיים דיון על כך.

אמנון כהן: אני אציין מספר נקודות מסיכום הדיון הקודם שנערך ב- 2 ביוני 2009 בו סוכמו כמה דברים אני אגע בהם ואבקש את התייחסותו של המבקר לעדכן את הוועדה אם מצא שהדברים השתנו.

אמנון כהן: כמובן נשמע את תגובת משרד התחבורה שיעדכן את הוועדה איך הדברים התקדמו.

אמנון כהן: ציטוט מסיכום הדיון מחודש יוני 2009: "..

אמנון כהן: הוועדה רואה בהתמודדות עם תאונות הדרכים נושא מרכזי בתכנית עבודתה ובכוונתה לעקוב אחר תיקון הלקויים ולוודא את ביצעום.

אמנון כהן: הוועדה מבקשת ממשרד התחבורה להמציא לה תוך חודש, (בכוונה ליולי 2009), תכנית עבודה מפורטת ועדכון בכתב ביחס לצמצום מספר הנהגים הנוהגים בפסילה.

אמנון כהן: ." אני רוצה לציין שבדקתי ואכן הדוח הזה נשלח לוועדה, ראיתי אותו, אבקש שתציינו אותו ותעדכנו את הוועדה.

אמנון כהן: ראיתי שהדוח הגיע ואני מודה שיש התייחסות.

אמנון כהן: הדוח אכן הגיע תוך חודש ימים.

אמנון כהן: אנחנו נלמד אם זה פותר את הבעיה.

אמנון כהן: "..

אמנון כהן: הוועדה מברכת את שר התחבורה מר ישראל כץ ורשמה בפניה את החלטתו לפעול לתיקון מידי של הלקויים וסתימת פרצות בשיטת הניקוד הקיימת בד בבד עם בחינת שיטה חלופית חדשה שתבטיח הן את מסירת ההודעה לנהג על שלילת רישיונו, והן את הפקדת הרישיון.

אמנון כהן: הוועדה מבקשת לקבל עדכון מהיועצת המשפטית של משרד התחבורה..".

אמנון כהן: נדמה לי שגם בנושא הזה ראיתי דוח.

אמנון כהן: אבל תרחיבו את הנושא כדי שחברי הוועדה יהיו מעודכנים.

אמנון כהן: "..

אמנון כהן: הוועדה מבקשת מהנהלת בתי המשפט לפנות למשרד הפנים בבקשה לקבל גישה למאגר הנתונים של כתובות נהגים על מנת שיהיה באפשרותם להודיע לנהגים על שלילת רישיונם.

אמנון כהן: ." בוועדה כאן התגלה, שאין העברת מידע ממשרד למשרד.

אמנון כהן: אולי מטעמי צנעת הפרט ולכן יש כאן

אמנון כהן: פנייה למשרד המשפטים שייתן את דעתו לעניין כדי שבאמת תהייה אפשרות להודיע לנהג שרישיונו נשלל.

אמנון כהן: לפעמים השוטרים עוצרים את הנהג ומודיעים לו שהוא בכלל בשלילה והנהג טוען שהוא בכלל לא קיבל הודעה.

אמנון כהן: לפעמים זה נכון.

אמנון כהן: יש כפרים שבהם יש אנשים עם אותו שם ולא יכולים להגיע לאיש הנכון.

אמנון כהן: כאן צריך שילוב מערכות.

אמנון כהן: "..

אמנון כהן: הוועדה מבקשת ממבקר המדינה לבחון את הסמכויות האופרטיביות של הרשות לבטיחות בדרכים הקשורות לתכניות העבודה, קביעת סדרי העדיפויות והקצאת המשאבים למשרד החינוך, למשרד לבטחון פנים, משרד המשפטים, משרד הבריאות.

אמנון כהן: .".

אמנון כהן: אנחנו יודעים שהמלחמה בתאונות הדרכים היא לא מלחמה של משרד אחד, זה לא רק כבישים ולא רק אנשים.

אמנון כהן: אלו תשתיות, זה חינוך, זה שפיטה, אכיפה וענישה.

אמנון כהן: לכן כל המערכות האלה צריכות לעבוד בשיתוף פעולה ולשלב את דרכי הפעולה.

אמנון כהן: בעבודה מאומצת ומשותפת של כולנו נוכל לחסוך בחיי אדם.

אמנון כהן: משרד מבקר המדינה, בבקשה תעמוד על מספר נקודות חשובות, ואנחנו נתייחס בהמשך.

דניאל הרשקוביץ: כמו שאמרת פרסמנו דוח בשנת 2006.

דניאל הרשקוביץ: דוח מקיף על תאונות בדרכים אחר כך בשנת 2009 ערכנו דוח מעקב בשני נושאים.

דניאל הרשקוביץ: האחד על הנפקת רישיונות נהיגה על נהגים מועדים.

דניאל הרשקוביץ: גם על הפקת רישיונות נהיגה.

דניאל הרשקוביץ: אתה באמת הזכרת את הנקודות המרכזיות.

דניאל הרשקוביץ: נשארה נקודה אחת שלא הזכרת והוא הבעיה שלא היה במשרד התחבורה בזמן הבדיקה רשימת רופאים ואופטומטריסטים, כך שלא בדקו את אמיתות הבדיקות.

דניאל הרשקוביץ: לגבי הנושא של בטיחות בדרכים.

דניאל הרשקוביץ: אנחנו נמצאים בעיצומה של הכנת דוח המבקר בנושא בטיחות בדרכים.

דניאל הרשקוביץ: מובן מאליו שאני לא יכול לדבר על זה.

דניאל הרשקוביץ: כשנפרסם נקיים על זה דיון.

דניאל הרשקוביץ: בנוגע לנהגים מועדים הייתי מבקש מהגברת כרמל קרני להציג את הנקודות המרכזיות שעלינו בדוח זה.

כרמל קרני: גם אני אוסיף לדבריו של יושב ראש הוועדה.

כרמל קרני: הדוח על הנהגים מועדים בעצם התייחס לכמה גופים, ראשית למשרד התחבורה, למשטרה, וגם להנהלת לבתי משפט וגם במידה מסוימת הייתה לו נגיעה במשרד המשפטים.

כרמל קרני: בעצם הדוח התחלק לשני נדבכים.

כרמל קרני: הנדבך האחד נוגע לנהגים מועדים – נהגים שחוזרים ומבצעים עבירות.

כרמל קרני: הם נתפסים כאחד מהגורמים לתאונות הדרכים.

כרמל קרני: זאת הסיבה שבמסגרת הדוח להתמודדות עם תאונות הדרכים מצאנו לנכון להתמקד בסוג זה של נהגים.

כרמל קרני: הנדבך האחר הוא נדבך שנוגע לאכיפה של נהגים שנוהגים בפסילה.

כרמל קרני: לפעמים יש גם קורלציה בין שני סוגי הנהגים.

כרמל קרני: כאן הסתבר ששיעור מאוד גדול של נהגים שנפסלו על ידי אחת מהרשויות, בין אם זה בתי המשפט, בין אם על ידי רשות הרישוי, ובין אם זה המשטרה שגם לה יש בעניין הזה סמכות, בעצם הרישיונות לא נלקחים או לא מופקדים.

כרמל קרני: מסיבות שונות יש בעיות בפסילות.

כרמל קרני: אני אפרט קצת לגבי כל אחד מהנדבכים האלה.

כרמל קרני: הנדבך הראשון שנוגע לנהגים מועדים – הערנו כבר, חשוב לציין כאן שהתקופה שאנחנו סיימנו את הדוח הייתה ביוני 2008 והתשובות שאנחנו קיבלנו משכו למחצית השנייה של 2008 כך שהתמונה שאנחנו ציינו בדוח, שהייתה תמונה די חמורה ייצגה את אותה תקופה.

כרמל קרני: עיקרי הליקויים – הליקוי המרכזי היה ליקוי שחוזר ונוגע לשיטת הניקוד באותה תקופה.

כרמל קרני: מצאנו שלמרות שכבר הדוח הקודם שלנו משנת 2006 הצביע על לקוויים משמעותיים באותה שיטה, שיטה חדשה כך כונתה.

כרמל קרני: במשך שנתיים כשהשר דאז החליט לעשות שיטה חדשה.

כרמל קרני: למרות שכבר הוא החליט והקים צוות וקידם את הנושא לא הייתה שיטת ניקוד חדשה ומן הסתם גם לא הופעלה.

כרמל קרני: זה השליך גם על כל מיני תקנות חשובות שהיו להן משמעות ספציפית לגבי היכולת לפעול נגד הנהגים היותר מועדים בעניין הפסילה עד תשעה חודשים.

כרמל קרני: כבר ציינו בדוח עצמו, וכבר בישיבה שהייתה ביוני 2009 שר התחבורה היום מר ישראל כץ ציין שהוא בעצם משנה גישה, והוא הכריז בפני הוועדה שהוא החליט שלא לשנות את השיטה הקיימת אלא לתקן את השיטה הנוכחית.

כרמל קרני: אני חושבת שחשוב שנשמע היום יותר פרטים על מה נעשה.

כרמל קרני: דבר נוסף שלדעתי יש לו נגיעה ובחלק מהדברים קשור ליכולת ליישם את הסמכות להתלות רישיון נהיגה.

כרמל קרני: כאן נכנסת לנושא שצף ועלה בדוח הקודם והוא קשור לממשקים בין המשרדים השונים בעיקר בין משרד התחבורה לבין המשטרה.

כרמל קרני: משרד התחבורה לא התלה רישיונות של נהגים שלפי ההרשעות, לפחות לפי רישום ההרשעות.

כרמל קרני: הם היו צריכים לעבור אמצעי תיקון בגלל שהוא לא סמך על מאגר ההרשעות של המשטרה.

כרמל קרני: מצאו שם כל מיני רשומות לא מדויקות.

כרמל קרני: הוא חשב שזה יהיה בלתי אחראי להסתמך על אותו מאגר הרשעות.

כרמל קרני: כאן כבר ציינו ב- 2008, יותר נכון שהגופים המבוקרים ציינו בפנינו שהוקם צוות בעניין כדי לפתור את הנושא הזה.

כרמל קרני: זו תשתית שהיא תשתית חיונית על מנת להפעיל את הסמכות שהייתה למשרד התחבורה.

כרמל קרני: גם בעניין הזה אני חושבת שחשוב לשמוע גם מהמשטרה וגם ממשרד התחבורה האם נעשה במידה מספקת כדי שיהיה אפשר להתחיל להשתמש באמצעי הזה.

כרמל קרני: נושא שני שקשור לאכיפה, אכיפה כלפי נהגים שנפסלו.

כרמל קרני: מצאנו כאן בעיות ביודע של הנהגים.

כרמל קרני: הבעיה הראשונה נוגעת ליידוע אותם נהגים שנפסלו הן על ידי בתי המשפט והן על ידי רשות הרישוי.

כרמל קרני: היידוע הוא תנאי שבלעדיו לא ניתן לפסול את רישיון הנהיגה מהנהג אפילו אם יש החלטה בנושא.

כרמל קרני: אחת הבעיות הייתה קשורה לאותם הנהגים שלא הגיעו לבית המשפט וההחלטה על הפסילה ניתנה בהעדרם.

כרמל קרני: הדרך שחשבו להתגבר עליה היא הדרך על מה שנקרא 'חזקת הידיעה'.

כרמל קרני: כלומר אם מודיעים בדואר, מוסרים לנהג את ההחלטה שניתנה בדרך מסוימת כמו דואר רשום או כל דרך אחרת שתבטיח שבאמת הוא מקבל אותה, בכל זאת הדוח החוזר היה צריך להתגבר על העניין הזה.

כרמל קרני: זה עניין שהיה צריך לקיים אותו בחקיקה.

כרמל קרני: הייתה התנגדות, למיטב ידיעתנו, גם בכנסת לקונסטרוקציה הזאת.

כרמל קרני: גם כאן נרצה לשמוע ביתר פירוט איפה הדברים עומדים היום.

כרמל קרני: זו מכשלה מאוד משמעותית כדי ללכת הלאה.

כרמל קרני: דברים נוספים שקשורים לאכיפה, המיקוד קשור יותר גם לממשקים בין מאגרי מידע.

כרמל קרני: הממשק בין המאגר של הנהלת בתי המשפט והממשק בין קובץ ההרשעות שגם עליו מתבססים כדי לפסול את הרישיונות בפועל.

כרמל קרני: גם כאן אנחנו נרצה לראות גם מצד הנהלת בתי משפט וגם מצד המשטרה מה נעשה.

כרמל קרני: זה בגדול ובראשי פרקים, כמה מהליקויים המרכזיים שחשוב לדעת מה קרה איתם.

אמנון כהן: חבר הכנסת , ביקשת לשאול שאלה, אחר כך רונית תירוש ולאחר מכן ניתן לשר להתייחס ונפתח את הדיון גם לשאר הגופים שצריכים לתת תשובות לוועדה.

אני רוצה לברך את המנהל הכללי החדש עם כניסתו לתפקידו ושיהיה שיתוף פעולה.

כמעט אין יום שהשר לא שומע ממני, לפחות אני אפחית קצת את העומס ממנו, ואם זה יהיה בסדר מבחינתו אני אפסיק להטריד ואתן לו לעבוד.

אדוני היושב ראש, אני חושב שלפני כשנה באתי למבקר המדינה וביקשתי לשבת עם הצוות הנכבד שיושב כאן כדי להבין את מה שקורה.

אני אומר לך שאני יצאתי בהרגשה כל כך גרועה.

אני פשוט לא האמנתי שזה יכול לקרות במדינת ישראל.

מה שקורה כאן זה שמשך שנים נשללים רישיונות של אנשים ואף אחד לא עושה עם זה שום דבר.

נוסעים עשרות אלפי אנשים, בדרך כלל אנשים שכבר נשלל הרישיון שלהם הם אלה המועדים.

עד שכבר תפסו אותם ברוך ה', עד שהביאו אותם ברוך ה', עד ששופט התחבורה שפט אותם ברוך ה', ועכשיו הוא ממשיך לנסוע, עכשיו הוא ממשיך לנסוע כחוק.

כחוק.

הוא נוסע כחוק.

נוסע כל עוד שמישהו לא לקח לו את הרישיון.

משום מה במקום היחידי במדינת ישראל שחזקת המסירה היא הפוכה, זה פה במקרה הזה.

בתפקידי הקודם, שלחתי לאנשים הודעה על ארנונה, אין דבר כזה "קיבלתי לא קיבלתי" קיבלת ארנונה שלם, לא תשלם יש את הקנסות הקבועים בחוק ואם לא ניקח אותך לבית משפט.

יש אנשים במדינת ישראל שבחיים הם לא ייקחו שום דואר לא רשום ולא לא רשום.

מפעל הפיס כששולח לך הודעה אריאלה מתקשרת אליך.

אתה צריך ללכת לדואר הרשום.

למה לקחת דואר רשום?

משהו טוב מגיע בדואר רשום?

הם ממשיכים לנהוג.

כשתופס אותם שוטר רק מרגע זה מתחילה איזו פעולה.

גם היום עדיין בפגישות שלי עם אנשי משרד התחבורה לא הצלחנו להגיע לעניין.

יש היום שיטה חדשה שמשרד התחבורה הולך להפעיל אותה, ששלוש פעמים יבואו אליו הביתה, יהיו אנשים מיוחדים שיכשירו אותם ויגיעו אליו הביתה.

רבותיי אני מבקש מכם, הפתרון הוא פשוט מאוד.

חייבים מיד, אתמול, אני מוכן לתת יד לכל חקיקה כזאת כדי שחובת המסירה תהייה כמו כל דבר אחר במדינת ישראל.

שלא תהיינה אי הבנות אדוני היושב ראש, רוב האנשים ששללו להם את הרישיונות בבית משפט ולא הגיעו, הם יודעים ששלו להם את הרישיון וזה לא פתאום נפל עליהם כרעם ביום בהיר.

אמנון כהן: על כל פנים, משרד הרישוי שולל בגלל הניקוד, והוא אפילו לא יודע.

בדרך כלל רוב האנשים האלה יודעים, בהחלט יודעים מה קורה סביבם אבל הם מנצלים את הפרצה בחוק.

לכן אני מאוד מקווה שבדוח הבא, כי הדוח הזה מתייחס לשנים קודמות, אני מקווה שהיום במשמרת של השר אנחנו נעשה סוף.

השיטה הזאת שאתם כעת יוזמים שאנשים מיוחדים ילכו שלוש פעמים וידפקו בדלת ויתנו לו ביד את ההחלטה וייקחו לא את הרישיון.

חבל על הזמן, חבל על האנשים זו שיטה פרימיטיבית זו שיטה לא טובה.

אדם ששוללים לו את הרישיון על המקום, ברגע שיצאה הודעה בדואר רשום לפי הכתובת הידועה מאותו רגע הוא שלול רישיון, ואם הוא נוסע הוא נענש.

אני מבטיח לך שכל אנחנו נוריד בצורה דרמטית.

רונית תירוש: תודה.

רונית תירוש: אדוני היושב ראש, אדוני השר, אני גם בדקתי בדוח המבקר ספציפית לגבי דרכי האכיפה של שלילת רישיון מנהגים שממשיכים לנהוג.

רונית תירוש: אני רוצה להציע כאן משהו.

רונית תירוש: אני חושבת שאם הציבור ידע שאתם עוקבים אחרי מאגר נתונים של נהגים שנפסלו רישיונותיהם ומעמידים שוטר שמתצפת עליו מרגע יציאתו מהבית לראות אם הוא עולה על הרכב.

רונית תירוש: מספיק שתתפסו שלושה מקרים ותדווחו עליהם ושהאנשים ידעו שמתצפתים עליהם ובודקים אותם אישית לפי כתובת.

רונית תירוש: אני חושבת שאנשים יזהרו מלהמשיך.

רונית תירוש: אני מתקשה להבין איך תתבצע האכיפה מסודרת וממוקדת ולא אקראית.

רונית תירוש: כרגע כשהוא עבר פס לבן ועצר אותו שוטר ובמקרה גם ראה שרישיונו נשלל, אני לא יודעת בכלל מה עושים לו.

רונית תירוש: אבל זה ממש אקראי ולא רציני.

רונית תירוש: אנשים אומרים שהסיכוי להיתפס אם הוא ינהג בסדר כשרישיונו נשלל, ששוטר יעצור אותו ויבדוק את הרישיון הסיכוי קלוש.

רונית תירוש: הם לוקחים את הצ'אנס.

רונית תירוש: אנחנו לא רוצים שזה יקרה ואני חושבת שעשה כזה שהוא כמעט בגדר פגיעה בצנעת הפרט.

רונית תירוש: אם תתצפתו ותודיעו על זה וגם תעשו קמפיין ותוכיחו שבאמת נתפסו כמה כאלה, תאמינו אתם מצליחים לשרש את התופעה הזאת.

רונית תירוש: באשר לאכיפה, מסתבר שיש אנשים שרישיונם נשלל לא שכרגע נתפס נהג ואמרו לו מחר אתה צריך להפקיד את הרישיון, אלא כאלה שבניקוד מצטבר או מאיזו סיבה אחרת, מודיעים לו בכתב שרישיונו נשלל והוא צריך להפקיד אותו.

רונית תירוש: אף אחד מוודא שהמכתב הזה אכן הגיע ליעדו, אנשים בכלל לא יודעים שנשלל רישיונם ואין בכלל מה לכעוס עליהם.

רונית תירוש: זה דבר שאתם צריכים לשאול איך אתם מטפלים.

רונית תירוש: השאלה שלי היא, בעצם, בכלל בנושא תאונות דרכים.

רונית תירוש: מהו הגורם העיקרי ביותר, המשמעותי ביותר לתאונות דרכים.

רונית תירוש: אני מכוונת את דבריי לכך שאני לא חושבת שמהירות היא הגורם.

רונית תירוש: אני חושבת שמירב המאמצים של משטרת ישראל היום מופנים לאכיפה של מהירות.

רונית תירוש: זו ברכה לבטלה.

רונית תירוש: אם זה לא הגורם המשמעותי לתאונות דרכים רדו מזה, תפנו את כוח האדם לטובת תצפית וכל מה שתחליטו, זה יהיה הרבה יותר אפקטיבי.

אורי אריאל: תודה אדוני היושב ראש, בהצלחה למנהל הכללי.

רונית תירוש: גם אני מצטרפת לברכות.

אורי אריאל: וברכות לשר להמשך הדרך.

אורי אריאל: העניין של בדיקת קבלת השלילה על ידי האנשים לא מסובכת.

אורי אריאל: אני מציע לשר לחתוך ולגמור את זה.

אורי אריאל: יש מכתב רשום, יש הודעה באינטרנט – זה פשוט ומקובל היום יותר ויותר.

אורי אריאל: יש הודעה בעיתונים ועושים את זה על ירושות וצווים אם רוצים.

אורי אריאל: זה עולה קצת כסף אבל זה דבר טכני פשוט.

אורי אריאל: להתחיל להביא אנשים לבתים – אל תגזימו כי זה מתחיל לקבל ועלול להוות תקדים שכל דבר שהשלטון רוצה להודיע לאיזה אזרח אז לא פחות משניים שהולכים, כי אחד יודע לקרוא והשני יודע לכתוב, אפשר גם שלישי שיצלם.

רונית תירוש: מדובר בחיי אדם, לא על כל דבר, לדעתי זהו מהלך דרמטי שיביא את התועלת בצידו.

אורי אריאל: יש דברים לא פחותים ממנו מילואים ועוד אלף ואחד דברים, וכל אחד ענייניו חשובים.

אורי אריאל: יש דרך למסור הודעות מהמדינה.

אורי אריאל: אתם תגביהו את הרף למקומות כאלה שהמדינה לא תעמוד בהם.

אורי אריאל: אין צורך כי אנשים רואים את ההודעות והם מקבלים הודעות והם מוציאים דואר.

אורי אריאל: לכן אני חושב שבתגבור קל של האינטרנט והודעות בעיתון ודברים מהסוג הזה, מכינים רשימות לעיתון ומכניסים את זה לשני עיתונים ואפשר לגמור את העניין.

אמנון כהן: 80,000 איש בעיתון.

רונית תירוש: לפרסם את שמות האנשים בעיתון?

אורי אריאל: כן.

רונית תירוש: זאת אומרת שהשכן ילשין עליו.

יש הצעת חוק שעברה בכנסת הקודמת להקים מאגר.

היום משרדי הממשלה מתנגדים ועושים כל מאמץ כדי שהמאגר הזה לא יפעל.

מאגר של פסולי רישיון.

זה חוק של גלעד ארדן שעבר.

למשל אם מישהו בא לקחת את הבת שלי בערב, אני קודם כל אוכל לראות אם יש לו רישיון או אין לו.

אם הוא נוהג בלי רישיון הוא גם לא טוב לדברים אחרים ויותר טוב שאני אדע את זה מראש.

מרינה סולודקין: אם נשלל לאדם רישיון והוא ממשיך לנהוג, לדעתי העונש צריך להיות מאסר בפועל.

מרינה סולודקין: האם כבוד השר מוכן לעשות חקיקה ממשלתית?

מרינה סולודקין: אם הוא לא יכול לעשות אנחנו כאן, ונעשה חקיקה פרטית.

גאלב מג'אדלה: תודה אדוני היושב ראש, אני מברך את השר שהגיע לישיבה, מברך את המנהל הכללי החדש ומאחל לו הצלחה בתפקיד.

גאלב מג'אדלה: ראשית אני מבקש לומר משהו יותר ציבורי.

גאלב מג'אדלה: מאוד נהניתי לשמוע אתמול ברשת ב' את התגובה על המודעות נגד "אור ירוק" נגדם.

גאלב מג'אדלה: אני לא רוצה לציין את שם העיתונאית שדיברה מאוד יפה, אני מאוד מעריך אותה ואני גם אשלח לה מכתב.

גאלב מג'אדלה: לדעתי זה דבר שלא יעשה לאיש ציבור וזה דבר שכולנו צריכים להוקיע אותו.

גאלב מג'אדלה: לא יכול להיות שיאשימו איש ציבור במה שקורה לאזרחים בתחום משרדו שאין לו נגיעה ישירה אליו.

גאלב מג'אדלה: יש לו אחריות מיניסטריאלית למשרד אבל נגיעה ישירה כל בוקר, ולהגיד שהרוג מספר כך וכך, ולהזכיר לשר התחבורה שזו אחריות אישית.

גאלב מג'אדלה: זה דבר לא אנושי, לא ציבורי, לא חינוכי, לא ערכי ולא ראוי.

גאלב מג'אדלה: אמרתי את זה לאנשי "אור ירוק".

גאלב מג'אדלה: את חלקם אני מאוד מעריך ומכבד.

גאלב מג'אדלה: יחד עם זאת, אדוני השר, כמו שאני מכיר אותך, ואנחנו לא מאותה מפלגה וזה יתרון גדול, אולי גם לא מסכימים בהרבה דברים בינינו, אני חושב שזה נושא לאומי שצריך להקדיש לו את כל הכוח והיכולת שלך כפי שאני מכיר אותם.

גאלב מג'אדלה: האובדן מאוד קשה, העצב, המשפחה, אבל גם המדינה מפסידה.

גאלב מג'אדלה: את זה אני רוצה שהאנשים יפנימו.

גאלב מג'אדלה: המדינה-החברה הישראלית מפסידה.

גאלב מג'אדלה: יוצא אדם אחד ממעגל העבודה.

גאלב מג'אדלה: אחר כך יש הרבה נזקים כספיים שלא משתווים לאובדן חיי אדם שזה הערך הראשון.

גאלב מג'אדלה: אבל גם אנחנו צריך לתרגם את הכל כלכלית.

גאלב מג'אדלה: לכן המדינה מפסידה והחברה הישראלית מפסידה אחרי האובדן של המשפחה את הערך העליון שהוא ערך האדם.

גאלב מג'אדלה: למדינה זה עולה הון תועפות כשאדם אחד יוצא ממעגל העבודה, מפסיק אחד לייצר ויש אחר כך את הנזקים.

גאלב מג'אדלה: אם הוא חלילה נפצע קשה אילו טיפולים הוא צריך במשך תקופה ארוכה לקבל?

גאלב מג'אדלה: כל הכסף הזה אם תשכלל אותו ונשקיע אותו בתשתיות נצא כמה פעמים נשכרים.

גאלב מג'אדלה: פעם אחת שאנחנו לא מאבדים אדם, הוצאות, טיפולים רפואיים, עצב וכל הדברים האלה יחד מגיעים בסופו של דבר למיליארדי שקלים.

גאלב מג'אדלה: כך צריך להסביר לממשלה שלא רק שאנחנו איבדנו 349 איש - הערך החשוב ביותר אצלנו ערך החיים, אלא גם החברה משלמת הון תופעות למקרים האלה ואת הסכומים צריך להשקיע תשתיות.

גאלב מג'אדלה: להשקיע בתשתיות כטיפול מונע.

גאלב מג'אדלה: אבא שלי היה אומר את הפתגם, "אבי עליו השלום היה יודע לרפא את היד השבורה".

גאלב מג'אדלה: אמר לו החבר שלו "אבי היה יותר טוב הוא היה מונע את שבירת היד".

גאלב מג'אדלה: אנחנו צריכים להשקיע את כל הכסף הזה בתשתיות כדי למנוע את האובדן הקשה הזה.

גאלב מג'אדלה: לכן אני חושב אדוני השר שזו המשימה הלאומית מספר אחת שצריכה להיות אצלך, אני יודע שאתה שם אותה במקום הזה.

גאלב מג'אדלה: לימינך כולנו מוכנים לסייע ולעזור וכל אחד בדרכו ובתפקידו.

ישראל כץ: תודה רבה.

אמנון כהן: בשלב הזה ניתן לשר התחבורה להתייחס.

אמנון כהן: ראשית אני רוצה קודם כל להודות לכבוד השר על מספר החלטות חשובות שקיבל בתקופתו עד כה כשר התחבורה.

אמנון כהן: אנחנו חברי כנסת וותיקים פה פונים לשרים לגבי סוגיות שונות , מעבירים לשר והוא בודק עם המנגנונים האחראים ולעיתים הוא לא מקבל החלטות ואנחנו נאלצים לחוקק חוקים.

אמנון כהן: ראיתי את ההחלטות שלך שאחת מהן היא לא לאפשר למשאיות לנסוע בכביש 1 בשעות העומס בבקרים כדי לאפשר לאזרחים להגיע לבירה מהר יותר וגם לחסוך בזיהום וגם לחסוך עוגמת נפש.

אמנון כהן: הייתה לי הצעת חוק בנושא הזה ופניתי לשר שאול מופז ודיברתי איתו ואמרתי שלא חייבים חקיקה בנושא וניתן לקבל החלטה מקצועית, אני לא יודע אילו לחצים אולי הופעלו על ידי ארגוני נהגי המשאיות, אבל לא התקבלו החלטות.

אמנון כהן: את ההחלטה אתה קיבלת - החלטה אמיצה.

אמנון כהן: זו ראיה ציבורית לטובת האזרחים.

אמנון כהן: לבקש מהגוף הנפגע לשנות את התנהלותו לטובת הציבור.

אמנון כהן: יישר כוח.

אמנון כהן: ציינו כאן חבריי שלא כל תאונות הדרכים הן תוצאה של המהירות, אני לא חושב שזה הגורם העיקרי לתאונות הדרכים ולכן אני אברך על בדיקתך המקצועית את הכבישים בהם אפשר לנסוע במהירות גבוהה יותר.

אמנון כהן: אישרת מספר קטעים בהם ניתן להגדיל את המהירות, כמובן שזה נעשה לאחר בדיקה מקצועית.

אמנון כהן: אנחנו יודעים שהכבישים די טובים ושהתשתיות מצוינות.

אמנון כהן: יישר כוח והחלטה נכונה שבמקומות בהם ניתן להתיר מתירים והיכן שצריך להחמיר מחמירים.

אמנון כהן: כמובן הראיה שלך איננה היא לא איפה אתה גוזר את הסרט עכשיו אלא ראיה אמיתית בהשקעה בתשתיות לטווח הארוך.

אמנון כהן: לכן תכנית העבודה שלכם היא לחמש שנים וגם התקציב הוא במיליארדים, כמעט 30 מיליארד שקל לתשתיות.

אמנון כהן: יישר כוח ותמשיך בעשייה.

אמנון כהן: נשמח גם לשמוע על הרכבות.

אמנון כהן: אני מחזק את ידייך בעניין "אור ירוק" אני הייתי יושב ראש וועדת כלכלה כשרצו להטיל מס נוסף על אזרחי ישראל בחקיקה ולא הסכמתי וגם קיבלתי כותרות של "אור ירוק" שאני האחראי הראשי לתאונות הדרכים.

אמנון כהן: אני חושב שאתה לא צריך להתרגש מדברים כאלה.

אמנון כהן: לא היה ראוי לעשות את זה.

אמנון כהן: אנחנו נבחרי הציבור מנסים לעשות את הטוב ביותר ואני בטוח שגם אתה עושה את הטוב ביותר.

אמנון כהן: כמובן שצריך לעבוד בשיתוף פעולה והמטרות הן משותפות לטובת כלל ישראל.

אמנון כהן: זה גם לנגד עיניהם של "אור ירוק" אבל לא בדרך הזאת אלא בדרך בונה.

גאלב מג'אדלה: אדוני היושב ראש, שלא יובן משהו אחר.

גאלב מג'אדלה: אני לא שמעתי קריאה מהציבור לשר הבטחון להתפטר אחרי אסון המסוקים.

גאלב מג'אדלה: לא שמעתי.

גאלב מג'אדלה: באסון המסוקים 74 לוחמים נספו.

גאלב מג'אדלה: לא שמעתי קריאה לשר הבטחון להתפטר.

גאלב מג'אדלה: "אור ירוק" אומרים את זה כל בוקר, מכאן באה הקריאה לגבי האחריות.

גאלב מג'אדלה: שלא נובן לא נכון, זה לא נכון, לא ערכי, לא חינוכי, ולא ציבורי.

אמנון כהן: כבוד השר, בנושא שלילת רישיון הנהיגה אני מבין מאיפה זה בא.

אמנון כהן: גם למשרד המשפטים יש נגיעה בסוגיה.

אמנון כהן: אני חושב כמו שחבריי אמרו כאן שהדרך צריכה להיות שלאדם שרישיונו נשלל מטעמי ניקוד של משרד הרישוי או על ידי המשטרה או בתי המשפט, באותו רגע הרישיון צריך להישלל.

אמנון כהן: כלומר הוא לא צריך לנהוג יותר ואפילו מבית המשפט חייב מישהו שיסיע אותו.

אמנון כהן: הוא שצריך להפקיד את רישיון והחובה מוטלת עליו.

אמנון כהן: עם חידוש הרישיון נמצא שהוא לא הפקיד בזמן, ניצל את הפרצה הקיימת, כשהוא יגיע לחדש את הרישיון שלו ויתברר שאכן לא הפקיד אותו יעכבו לו את הרישיון החדש לפרק הזמן של השלילה.

אמנון כהן: אולי כך לעשות.

אמנון כהן: נכון להיום הוא לא מפקיד את הרישיון והוא כשר לנהוג.

אמנון כהן: זאת הצעתי ואני בטוח שערכתם על הנושא בדיקה מעמיקה יותר.

אמנון כהן: בבקשה, כבוד השר.

ישראל כץ: תודה רבה אדוני היושב ראש וחברי הכנסת.

ישראל כץ: רשמתי את הדברים שהועלו כאן

ישראל כץ: ואני מניח שאני וגם הצוות המקצועי נתייחס לדברים בהמשך.

ישראל כץ: המנהל המיועד דן הראל והמנהל הכללי של הרשות הלאומית לבטיחות בדרכים רון מוסקוביץ נמצאים כאן.

ישראל כץ: התפקיד מאתגר ואני בטוח שהם יעשו את זה יחד עם הצוותים הטובים ביותר.

ישראל כץ: הרשות הלאומית לבטיחות בדרכים הוא גוף בר סמכויות שניתנו לו, אבל מעבר לסמכויות שניתנו לו והליכי החקיקה הוא יצטרך לרכז ולהוביל את מגוון הפעילויות, כמובן לצד אותם גופים העוסקים בדברים.

ישראל כץ: לעסוק בתיאום ולהוביל את המערכה הזאת.

ישראל כץ: כך זה גם מבחינתי ואנחנו כל צוות משרד התחבורה מגבים את הנושא.

ישראל כץ: אכן אחת הישיבות הראשונות שהשתתפתי כאן

ישראל כץ: בכנסת הייתה ישיבת הוועדה לענייני ביקורת המדינה ב- 3 ביוני 2009, סמוך לכניסתי לתפקיד שר התחבורה.

ישראל כץ: נתקלתי בדוח מאוד מרשים ומקצועי שניתן ללמוד ממנו.

ישראל כץ: הדוח חשף מספר תופעות, נגעתם בחלק מהם ובעיקר בתופעה הזאת.

ישראל כץ: היו מספרים גבוהים של שלולי רישיון שבעצם לא הפקידו את רישיונם.

ישראל כץ: חבר הכנסת אמר "אם זה לא קורה אז מה חשוב כל השאר".

ישראל כץ: הרי הכל נועד בסוף למצות ולהגיע לאותם אנשים.

ישראל כץ: בלטה המעין מדיניות של רצון לבטל את שיטת הניקוד.

ישראל כץ: בחנתי את זה במשרד, היא לא הייתה מגובה במחקרים או בפעילות שיטתית כדי לבנות את האלטרנטיבה.

ישראל כץ: אגב בינתיים כבר נעשה מחקר שדווקא מחזק את אותה החלטה שקיבלתי כבר אז כן להמשיך בשיטת הניקוד.

ישראל כץ: דבר אחד ברור שיש לקונות וליקויים בייחוד בעניין האדם שיש לו 72 נקודות שאי אפשר היה לשלול לו לתשעה חודשים.

ישראל כץ: בדיונים שקיימנו אכן בוצעו דברים גם בפורום הבטיחות שהיו עם משטרת התנועה ועם כל הגורמים.

ישראל כץ: קודם כל יצאו הנחיות לתקן את מה שהיה צריך לתקן במסגרת שיטת הניקוד הקיימת.

ישראל כץ: גם שלחתי מכתב למבקר המדינה ועדכנתי אותו, אם אני זוכר נכון, באחד מהשלבים וזו לא מקריות.

ישראל כץ: המקריות הזאת אינה מקרית והיא מראה שפעלנו מיד.

ישראל כץ: במשרד מכינים ועובדים מול משרד המשפטים ומחזרים.

ישראל כץ: והנה מחר או מחרתיים יושבת וועדת הכלכלה.

ישראל כץ: ביקשתי להופיע אישית בפני וועדת הכלכלה כדי לגבות את התקנה שחתמתי עליה לתיקון של צבירת 72 נקודות תהייה שלילה תשעה חודשים.

ישראל כץ: החלטה נוספת שהתהליך לא ייקח שנה אלא הנהג יהיה חייב לעשות את הקורס תוך חצי שנה.

ישראל כץ: נראה שגם השנה הזאת נותנת פער גדול מדי ממה שקרה בפועל וזו אחת הבעיות שיוצרות פערים כאן, וזה הולך לאורך כל הדרך.

ישראל כץ: לכן את שני הדברים האלה, ביום רביעי וועדת הכלכלה צריכה לאשר אותם.

ישראל כץ: זאת אומרת שההחלטה התקבלה, הנושא הובן וזה הזמן שלקח.

ישראל כץ: תבדקו כמה זמן מאז ועד היום.

ישראל כץ: זה בערך שנה וחצי.

ישראל כץ: אכן זה יעמוד עם ההחלטות כאשר וועדת הכלכלה תאשר אותן.

ישראל כץ: זאת הסיבה שביקשתי אישית להשתתף בישיבה כי אני יודע כשמגיעים לדיונים מרחמים על האכזרים ולא תמיד מרחמים על הנפגעים.

ישראל כץ: יכול להיות שבוועדה יהיה מי שיגיד למה ואיך, ולמה להחמיר.

ישראל כץ: לכן אני מתייצב אישית כדי לשכנע.

ישראל כץ: אני מקווה שאכן התקנה הזאת תאושר.

ישראל כץ: עשינו יחד עם משטרת התנועה ומשרד התחבורה מבצע גדול מאוד, נדמה לי בקיץ שעבר, מבצע של אכיפה וגם של הודעות, אפילו עברנו לשיטה טלפונית של הודעות.

ישראל כץ: יש פלח שלא יודע על השלילה ונכון שהרוב כנראה יודע, אבל יש פלח שלא יודע.

ישראל כץ: יש גם בעיה של העדר סנכרון מחשוב ודברים אחרים בוודאי האיצו את זה.

ישראל כץ: אכן היו תוצאות.

ישראל כץ: גם גייסו את רפי גינת בקולו הרועם כדי להתריע בפני הנהגים שנוסעים השלילה.

ישראל כץ: היה גל של מסירה וגם אכיפה בנושא הזה.

אמנון כהן: בכמה צמצמנו את התופעה?

ישראל כץ: בדוח היה כתוב 80,000 אבל במשרד התחבורה יש אומדנים של 15,000 ולא היה ברור לי הפער וגם לא מצאתי טעם להתייחס לעבר.

ישראל כץ: את הנתונים מסר משרד התחבורה למבקר והמבקר כתב.

ישראל כץ: זה מספר מדהים.

ישראל כץ: נשמע היום את האומדנים הרלוונטיים.

ישראל כץ: דבר נוסף בנושא של חזקת המסירה.

ישראל כץ: נדמה לי שחבר הכנסת אופיר פינס-פז תיקן חלק מהדבר אבל באופן לא מושלם.

ישראל כץ: זה במינון שנקבע בכנסת.

ישראל כץ: הוא תיקן את נושא חזקת המסירה בחקיקה אבל לא באופן גורף.

ישראל כץ: כלומר אין היום עדיין מצב ששולחים בדואר רשום ושזה כמו במס הכנסה ששולחים בדואר רשום וזה סימן שקיבלת אותו.

אמנון כהן: אז למה שלא תעשו את זה?

ישראל כץ: אז בוא נשמע עוד מעט מה קרה בכנסת ולמה לא עשו את זה גורף.

ישראל כץ: מעבר לזה - - -

בקדנציה הקודמת?

ישראל כץ: בזאת ואחר כך הוא התפטר.

ישראל כץ: נחשפתי בעקבות דוח מבקר בהתחלה לנושא למרות שהוא דיבר על שנים קודמות.

ישראל כץ: יש החלטות של וועדת שרים לבטיחות בדרכים שאני עומד בראשה ושותפים בה השר למשפטים והשר לבטחון פנים והשופט אביטל חן שעמד בראש צוות שעשה עבודה מאוד מקצועית.

ישראל כץ: החלטנו בישיבה האחרונה מהשבוע שעבר לאמץ את הדוח.

ישראל כץ: הדוח מתייחס לצורך להתמודד בכל נושא תאונות הדרכים.

ישראל כץ: אחד הדברים הוא נושא של נהגים שנמצאים בשלילה ויש נושאים נוספים.

ישראל כץ: אחד הרעיונות שאימצנו הוא לחייב את הנאשם, מי שהולך להליך משפטי להתייצב בעצמו בבית המשפט.

ישראל כץ: אם הוא לא יתייצב יוצא צו הבאה כדי למנוע את התופעות שכל כך הרבה אנשים טוענים שהם לא יודעים.

ישראל כץ: זה קשור לבתי המשפט ואני לא יודע אם זה סוגר גם את הכל מבחינת ניקוד או מבחינת המשטרה שתפסה.

ישראל כץ: אם זו המשטרה זה בדרך כלל אותו דבר.

ישראל כץ: אני אבקש גם שתהייה התייחסות לנושא.

ישראל כץ: הניסיון להתמודד עם זה זה גם במובן החקיקתי.

ישראל כץ: אם תהייה חזקת מסירה אז בעצם זה חותם את הנושא.

ישראל כץ: צריך להבין שיש קבוצות מוגדרות ולא מוגדרות שאצלן התופעה רחבה יותר.

ישראל כץ: שם קשה להוכיח את המסירה ושם הנכונות להתעלם היא יותר גבוהה.

ישראל כץ: בכל אופן זו נקודה שמתמודדים איתה גם בפעולות שעשינו וגם בהחלטות שקיבלנו בוועדת שרים למאבק בתאונות הדרכים והבטיחות בדרכים.

ישראל כץ: בכל הדוח, אפשר להעביר אותו לידיעת חברי הכנסת, שהוא באמת מקיף ועוד לא היה כמוהו מבחינת ההתמודדות הכוללת.

ישראל כץ: כולנו שיבחנו את השופט אביטל חן, את חברי הצוות שבאמת עשו כאן מתווה כולל.

ישראל כץ: פרקליטות המדינה שהיא רשות נפרדת גם הייתה שותפה בוועדה אבל היא הודיעה שבתוך כחודש או כמה שבועות גם היא תוציא לפועל מדיניות תביעה שונה.

ישראל כץ: משטרת התנועה החלה וגם תשלים את זה במדיניות האכיפה ומנהל בתי המשפט עם תגבור שלנו גם ינהל מדיניות שיפוטית שונה.

ישראל כץ: הכוונה היא להתמקד בעבירות מסכנות חיים מבחינת האכיפה, מבחינת מהירות השיפוט ומבחינת חומרת הענישה.

ישראל כץ: העבירות האלה ממש מוגדרות כעבירות חמורות.

ישראל כץ: אם מתייחסים למהירות אז מי שנוסע לשעה ומעלה מעל המותר בדרך דרך בין עירונית, או לשעה ומעלה בדרך עירונית מעל המותר זה כבר לא מישהו שבמקרה, זה מתחום המהירות.

ישראל כץ: חציית פס לבן, נסיעה באור אדום, הפקרה בתאונת פגע וברח ודברים מהסוג הזה.

ישראל כץ: הכוונה לעשות שיטה של תיקים אדומים שיהיה להם סדר עדיפות בשיפוט וההחמרה בענישה תהייה גם לגביהם.

ישראל כץ: כמובן לוודא שלאדם שנשלל רישיונו זה יהיה גם דבר אפקטיבי כולל החמרה בענישה.

ישראל כץ: חברת הכנסת מרינה סולודקין דיברה פחות או יותר על הכיוון של ענישה מחמירה כולל אפשרות מאסר.

ישראל כץ: אתם חברי הכנסת, אני אומר אדוני היושב ראש, מלאו את חלקכם בעניין.

ישראל כץ: אנחנו מביאים תכנית שאת חלקה אנחנו מבצעים ללא חקיקה, הפרקליטות, משטרת התנועה, משרד התחבורה, כל הגורמים מסביב.

ישראל כץ: מה שקשור בחקיקה אני אמרתי שוב שאני לא רוצה שתהיו אכזריים אבל גם לא רחוק מזה.

ישראל כץ: זו תכנית שצריכה להיות נוקשה, אמיתית, נותנת את הפתרונות.

ישראל כץ: מספיק לחפש את הפתרונות עבור מישהו.

ישראל כץ: אגב יש הצעת חוק שמונחת בכנסת שמי שבוחר ללכת למסלול שיפוטי במקום לשלם את הקנס, יש הצעה להכפיל בפעם וחצי או פעמיים היה והוא יורשע בבית משפט, כי סותמים את המערכת המשפטית, זה עוד לא עבר בוועדת החוקה.

ישראל כץ: זה חוק שכבר שוכב.

גם היא לא תעבור.

ישראל כץ: למה לא תעבור?

קראתי כל מילה מהדוח הזה, ואתה צודק, הוא באמת דוח מיוחד וכל הכבוד.

ישראל כץ: אני דיברתי על הצעת החוק.

אבל הוא הולך לפתור את הבעיה של הלחץ בבתי המשפט.

מה קורה פה?

המשטרה אומרת תנו ניידות, בית משפט אומר תן לי כסף אני אעשה בית משפט.

זו מדינה לא נורמלית?

גאלב מג'אדלה: זה לא יעבור בוועדת חוקה כי וועדת חוקה עסוקה בדברים אחרים.

גאלב מג'אדלה: זה לא יגיע אין להם זמן לחיי אדם הם עסוקים בחוקים גזעניים.

ישראל כץ: אני אומר שהוועדה שלנו הנחתה, מאחר שבוועדה שבראשה עמד השופט אביטן חן הייתה דעת מיעוט של גורם אחד שלא תמך בדבר הזה.

ישראל כץ: בוועדה קיבלנו החלטה על דעת פרקליטות המדינה, על דעת המשטרה ועל דעת כל הגורמים לתמוך בקו הנוקשה.

ישראל כץ: דיבר שר המשפטים שהקנס יהיה פי עשרה.

ישראל כץ: אני אומר שלפחות נמצא את המינון של פי שניים ומשהו.

ישראל כץ: זאת אומרת שאם אדם מחליט לשלם את הקנס ישלם ואם הוא בוחר ללכת לבית משפט שזה לא יהיה כמו היום - - -

אמנון כהן: כבוד השר מתי הוא הולך לבית משפט?

אמנון כהן: יש מצב שהוא קיבל דוח הוא יכול לבחור לשלם את הקנס, אבל אם הוא חושב - - -

רונית תירוש: שוללים את הזכות של אדם לנסות להבטיח את חפותו בזה שמאיימים עליו.

מענישים אותו על זה שהוא הלך לבית משפט.

ישראל כץ: אני כבר אומר לכם שהגישה שלכם בעייתית.

ישראל כץ: אני אפסיק לדבר על הבעיה של הבטיחות של הדרכים ונדבר על הבעיה שיש בכנסת.

ישראל כץ: מהיום נדבר על הגורמים שלא עוזרים בפתרון הבעיה וזה כולל את חברי הכנסת משום שאם למערכת המשפט יש נתונים שאחוזי ההרשעה בסוף הם מאוד מאוד גובהים - - -

רונית תירוש: כשיש מילה כנגד מילה של אזרח מול שוטר אז מקבלים של השוטר.

ישראל כץ: יש שיטה שלמה שאדם אומר אני לא מודה ואחר כך יש מערכת משפטית ואחרי זה וזה, וזה נמרח שנים.

ישראל כץ: בסוף זה נגמר בדבר שהוא משלם פחות.

רונית תירוש: זה לא דמוקרטי.

אמנון כהן: ואם הוא לא אשם?

ישראל כץ: אם הוא לא אשם הוא יצא זכאי.

רונית תירוש: אתם נטפלים כאן לדבר האחר.

ישראל כץ: אף אחד לא מונע מאדם.

ישראל כץ: האדם שיצא זכאי ושילם יקבל החזר.

בית משפט זה עסק טוב.

הרי אדם שנשפט מקבל קנס, אוצר המדינה מתעשר.

ממה השופט אביטל חן בא?

הוא רואה את התור של השנים את כל האנשים שמחכים בבתי משפט.

תפעיל בית משפט משעה 07:00 עד 02:00 בלילה תאמין לי שתעשה ים כסף.

זה דבר נורא כאן.

ישראל כץ: אני לא דן כרגע בדוח ולו רק מהסיבה שאתה נוגע כרגע בקצה קצה הקצת של הדוח.

ישראל כץ: האמן לי שהדוח מתייחס גם לתורים.

ישראל כץ: סליחה אני לא רוצה לדון כרגע בדוח.

ישראל כץ: הבאתי לגבי הנושא הזה הערה אחת על הנושא הזה שאדם ידע שאם הוא הולך להישפט זו זכותו.

ישראל כץ: אם הוא בטוח שהוא לא עשה הוא סומך על בית המשפט שיגיע לחקר האמת.

ישראל כץ: אבל אם הוא הולך להישפט למרות שהוא ידע שהוא עשה -זה 90% מהמקרים פחות או יותר, לפי התוצאות בסוף יש מעל 90% הרשעות.

תבוא פעם לבית המשפט ותראה איך זה עובד.

גם על זה הוא צריך לשלם קנס שהוא הלך לבית משפט.

ישראל כץ: בוא נשמור את הדיון לשעה שתגיע החקיקה לכנסת.

אנחנו דיברנו על חזקת מסירה.

רונית תירוש: הצדק בבתי הדין לתעבורה הוא לא הדבר שאני הייתי שמה נר לרגליי.

רונית תירוש: התוצאה היא תורים ושל עייפות של השופטים, של המהירות בה הם צריכים להכריע.

רונית תירוש: לא של הצדק בהכרח.

רונית תירוש: אנחנו איתך תמיד אבל במקרה הזה אתם רוכבים על הסוס הלא נכון.

ישראל כץ: הסוס הזה ידהר וידהר חזק, משום שהמערכת היא כוללת, ואי אפשר רק במה שנוח.

ישראל כץ: אבל לעמוד מול הציבור או מול ציבור שכולנו, חלק באופן עקרוני, הפכה כאן מגמה למרות שזה לא עיקר הדיון פה, הפכה מגמה שעורכי דין הולכים ומייצגים והוא לא צריך לעשות הרבה רק לומר לא מודה.

ישראל כץ: אומר לא מודה דוחים לעוד שנתיים ובסוף גורמים איתו ואומרים "שלם חצי".

ישראל כץ: השיטה היא תמריץ - - -

רונית תירוש: לא, היא התמריץ.

רונית תירוש: התורים הם תמריץ.

רונית תירוש: חסל את התורים, ויבואו אנשים עם האמת שלהם.

צריך להזמין את שר המשפטים לפה שיסביר לנו למה צריכים בתי המשפט השר ישראל כץ יבוא ויעזור להם לעשות את התפקיד שלהם.

ישראל כץ: חבר הכנסת , האמן לי שהמדינות שלנו, וגם חלק של וועדת השרים לבטיחות בדרכים היא לתגבר את מערכת בתי המשפט.

ישראל כץ: הנהלת בתי משפט צריכה להיערך לשיפוט יותר אינטנסיבי במסגרות הקיימות.

ישראל כץ: כל מה שאמרת תצא מתוך הנחה שעלה בדיון וכאשר תגיע החקיקה בוודאי תגיד את הדברים.

ישראל כץ: ישפרו את זה עוד יותר.

אמנון כהן: נציגת משרד המשפטים תכיני בבקשה תשובה, פתחנו היום בית משפט כלכלי.

אמנון כהן: הרשות לניירות ערך ביקשו מאיתנו שנאשר הקמת בית משפט כלכלי לעבירות כלכלה.

אמנון כהן: תשקלו אם ניתן להקים בית משפט לתעבורה לבד.

יש.

נלך שם פעם לביקור יחד ואתה לא תאמין כשתראה מה הולך שם.

150 איש מזמינים אותם לשעה 08:00 וכל היום מחכים שם.

תאמין לי שאני לא נגד השר, הוא בנאדם נפלא, אבל לא תפקידו כמדינה שהוא צריך לשלם למשטרה כדי שישמרו על נתיבי תחבורה ציבורית ולשלם לבתי המשפט כדי שיעשו את תפקידם.

ישראל כץ: אני לא משלם לאף אחד.

ישראל כץ: אני מקבל ממשרד האוצר תקציב מסוים ומעביר אותו.

ישראל כץ: המדינה צריכה לשלם.

גאלב מג'אדלה: למה שלא יעבדו בשעות הערב?

אמנון כהן: הדיון הוא לא על בית המשפט, בואו נתקדם.

ישראל כץ: אני רוצה לומר שבמסגרת הדיון כל מה שאמרת נלקח בחשבון ומדובר על תגבור בתי משפט ועל משמרות, על תוספת שופטים ועל תיקים אדומים של התמקדות בעבירות מסכנות חיים.

ישראל כץ: הנהלת בתי משפט תתארגן לבצע את החלק הזה.

ישראל כץ: הפרקליטות מתארגנת לגבש מדיניות תביעה מחמירה לגבי התביעות האלה וכמובן בתאום עם בתי המשפט המשטרה נערכת לאכוף כבר היום ןלהתמקד לא בעבירות ביטוח אלא בעבירות מסכנות חיים ודברים מהסוג.

ישראל כץ: כך שכל הדברים האלה נלקחים בחשבון.

ישראל כץ: אבל עדיין יהיו כאן דברים שיובאו בחקיקה.

ישראל כץ: הצעת חוק אחת שלי מונחת שתכביד גם על אזרחים במסגרת המאבק בתאונות הדרכים.

ישראל כץ: אם חברי הכנסת, אני אומר באופן כללי, יגידו שמה שהם דורשים מהממשלה זה בסדר אבל מה שאנחנו מיצגי אזרחים מטילים על האזרחים זה דבר שלא ניתן לו יד, אז תהייה כאן בעיה.

רונית תירוש: אדוני היושב ראש בגלל שזו האשמה מאוד מאוד בוטה כלפינו, כמי שכן איכפת מבטיחות בדרכים אני רוצה להעיר.

רונית תירוש: אני רוצה להעיר מה דעתי על החוק הזה - - -

ישראל כץ: הוא לא אומר רק לשלם אלא אם תורשע בבית משפט תשלם יותר.

ישראל כץ: למה אתה לא תומך בזה?

רונית תירוש: אני אוכל להסביר לפחות מבחינתי למה.

רונית תירוש: משום שאתה מזהה את הבעיה ואתה נותן לה פתרון לא נכון.

רונית תירוש: הבעיה היא אנשים שמנצלים את האפשרות להישפט והם יודעים שהם אשמים ואיך שהוא בגלל הפרוצדורות הארוכות, איך שהוא גם הרבה מהם זוכים לצאת מזה נקיים.

רונית תירוש: לא זה מה שהיינו רוצים.

רונית תירוש: אני חושבת שהבעיה זוהתה והפתרון צריך להיות אחר.

רונית תירוש: תמצא דרך לקצר את התורים.

רונית תירוש: באופן אוטומטי כל מי שבא ומנצל את התורים האלה כדי להינצל מענישה לא יבוא.

רונית תירוש: הוא יבין שהסחבת הזאת שאחר כך משפיעה על השופטים להגיע לפשרות ולעסקאות טיעון לא תצא לפועל.

רונית תירוש: תצנזר את התורים ותמצא את הדרך לפתור את זה.

רונית תירוש: מיד נפתרת לך הבעיה של כל המתחזים למיניהם.

ישראל כץ: מה שאת אומרת גם נכון, אבל זה חלק.

רונית תירוש: זה פוגע בזכות הדמוקרטית של אדם, להישפט ולחשוש שבגלל אי צדק או בגלל עייפותו של השופט הוא יצא אשם כשהוא לא אשם.

ישראל כץ: את אומרת דבר מאוד נכון שהוא בפני עצמו לא פותר את הבעיה ואכן הוא מטופל.

ישראל כץ: העמוס כל כך גדול, נתנו לנו נתונים והם כל כך גדולים שהצעד הזה לבד הוא לא מספיק.

ישראל כץ: כל מי שרוצה להישפט היום כי זה יותר משתלם לו סטטיסטית משלם רק חצי מהקנס.

ישראל כץ: זה מה שיוצא בסוף.

ישראל כץ: אם כל מי שרוצה ימשיך לבוא גם אם יעשו את כל צעדי ההתייעלות בבתי המשפט זה לא יפתור את הבעיה.

רונית תירוש: הוא יישפט מהר ולא בעוד שנתיים.

ישראל כץ: הוא לא יכול להישפט מהר בגלל התור של אלפי תיקים שממתינים.

רונית תירוש: על זה אני מדברת.

רונית תירוש: תעבור למשמרת אחר הצהריים, ערב ולילה ולא יהיו כאלה תורים.

ישראל כץ: גם עם המשמרות וגם עם תוספת שופטים, אם לא רוצים שהדיון יהיה דקה או שתיים כי זה הדבר הכי לא צודק שבעולם, צריך גם להוריד את המוטיבציה הבלתי סבירה.

ישראל כץ: הסטטיסטיקה מוכיחה גם - -

רונית תירוש: זה סיפור הביצה והתרנגולת, ברגע שלא יבואו כל כך הרבה גם לא יהיה תור.

ישראל כץ: אם בא שוטר ונותן דוח, מה הסבירות שהוא לא נכון?

ישראל כץ: הרי מתברר ב- 95% שזה נכון.

ישראל כץ: תבינו נגד מה עובדים כאן.

רונית תירוש: זה לא מעשי.

ישראל כץ: הסוגיה הזאת היא סוגיה שגם מונחת היום בצורת חוק וגם תעלה בוודאי.

ישראל כץ: אנחנו בוועדה פה אחד, כולל שר המשפטים והשר לבטחון פנים וכל מערכת הפרקליטות והמשטרה תומכים בדבר הזה.

ישראל כץ: אין כאן פגיעה בזכות האדם משום שאם הוא זכאי הוא זכאי.

ישראל כץ: אבל אם סטטיסטית 95% פלוס, לפי הנתונים נמסרו לי, מורשעים - - -

רונית תירוש: מה זה מורשעים?

רונית תירוש: מורשעים, כי לא היה דיון ראוי, כי זו מילה כנגד מילה, כי השוטר אמר.

אמנון כהן: בואו נמשיך בנושא.

ישראל כץ: אני מביא לכאן דוגמה, ואתם רואים איפה הקשיים מתחילים.

ישראל כץ: רק לדרוש מהממשלה זה יפה, זה אופנה מכיוון אחד או אופנה מול אחר.

ישראל כץ: כולם נדרשים לצעדים לא פופולאריים אם הם בטוחים שהם נכונים.

ישראל כץ: אם מישהו חושב שזה לא נכון שלא יתמוך.

ישראל כץ: אבל אם זה נכון וזה אפקטיבי ויעיל וכל הקושי הוא להסביר לאזרחים, גם אני יכול להיות שר פופולארי ואני רק אאשים את משרד האוצר וגורמים אחרים ולבוא בתביעות לנהגים.

ישראל כץ: אני אאשים מישהו אחר שאם הוא ייתן עוד תקציב לא יהיו תאונות – אתם יודעים שזה לא נכון.

ישראל כץ: אתם יודעים שזה לא נכון משום שהדבר הזה מורכב.

ישראל כץ: ציינתי כאן דברים שתלויים בנו ושטיפלנו.

ישראל כץ: יש דברים שיהיו קשורים לחקיקה ויגיעו לכנסת.

ישראל כץ: עוד מעט נקבל עדכון לגבי נהגים מועדים שגם זה הליך שלקח זמן.

ישראל כץ: המשטרה.

ישראל כץ: לדעתי הגיעה למיצוי ונקבל דיווח מה הולכים לעשות כרגע.

ישראל כץ: כל הדברים האלה כמובן מצטרפים וכדאי שזה יהיה ברור, לפעילות מעבר להסברה ולחינוך לתעבורה ששר החינוך ביקש והממשלה החליטה שזה יעבור להיות באחריותו המיניסטריאלית תוך תאום עם הרשות הלאומית לבטיחות בדרכים.

ישראל כץ: הוא גם לא נפגע תקציבית אבל המאסה העיקרית שמושקעת היא בתשתיות.

ישראל כץ: כל תשתית תורמת לבטיחות ובתשתיות בטיחות באופן ספציפי.

ישראל כץ: העבודה שמתבצעת בשנים האחרונות, אני מכיר את השנתיים האחרונות, היא עבודה מאוד מקצועית של וועדה שיושבים בה נציגים מהרשות הלאומית לבטיחות בדרכים, משטרת התנועה, משרד התחבורה על שלוחותיו, מאתרת גם סטטיסטית וגם לפי הערכות את מוקדי הסיכון הבין עירוניים.

ישראל כץ: הרשות הלאומית לבטיחות בדרכים היא הגוף.

יפעת רווה: גם מלשכת עורכי הדין יש נציגים.

ישראל כץ: יכול להיות.

ישראל כץ: אני עצמי לא יושב בה וזה מראה שאין שום מעורבות מיניסטריאלית או אחרת.

ישראל כץ: זו וועדה מקצועית שרואה את דוח התאונות, היא בודקת אם יש מבנה חינוך ליד או דברים מהסוג בתחום עירוני ויש את הבין עירוני.

ישראל כץ: לוועדה הזאת יש תקציב, לזה פעלתי, התקציב גדל בתחום הבין עירוני מ- 200 ל- 250 מיליון שקל לשיפור תשתיות.

ישראל כץ: בתחום העירוני מ- 200 ל- 250 מיליון לשיפור תשתיות.

ישראל כץ: אלו הדברים שאתם רואים גם בתוך הערים ממעגל תנועה ודברים אחרים.

ישראל כץ: הרשות הלאומית לבטיחות בדרכים עושה עבודה טובה מאוד מול הרשויות המקומיות בעיקר באיתור ושיתוף מוקדי סיכון - הם מטופלים.

ישראל כץ: כמובן שעל זה יש את כל תכנית נתבי ישראל הכוללת שישבנו במסגרות אחרות גם בכנסת ותיארנו את התקציב.

ישראל כץ: ההשקעה היא בהיקפים חסרי תקדים לכבישים, רכבות וכל שאר הדברים.

ישראל כץ: אין ספק שזה דבר שעשוי להטות אנשים לתחבורה הציבורית.

ישראל כץ: לאפשר תנועה יותר בטוחה בתשתיות התחבורה הרגילות.

ישראל כץ: שאלת לגבי הרכבת, דוגמה טובה היא הכפלת ת המסילה לבאר שבע כדי שיהיה אפשר להגיע ב- 50 דקות ממבאר שבע לתל אביב.

ישראל כץ: הכפלת מסילה אחרי שיש כבר מסילה בודדת, בניגוד לכבישים שאפשר להגיד סע דרך כאן ותחזור דרך שם, למעשה במסילה אם תכפיל אותה יש קטעים שאתה חייב לבטל את הקטע הקיים.

ישראל כץ: תקופות הסגירה הן יותר ממושכות וזה יותר מורכב.

ישראל כץ: אני על פרויקטים החדשים שהוצאנו לדרך נאבקתי ללא יוצא מהכלל שיהיו שתי מסילות מראש.

ישראל כץ: מכינים ממילא כבר את התשתית, העלות הנוספת היא שולית, ולצערי יש גורמים אחרים.

ישראל כץ: לצערי בקו אשקלון באר שבע רק עכשיו הצלחנו - - -

אמנון כהן: למה לא ניתן מענה לציבור שאם הם היו יודעים שקטע מסוים סוגרים אבל מתגברים את התחבורה הציבורית הרגילה?

ישראל כץ: ראשית לגבי הסיבה המרכזית שהקו הזה משודרג, יש קטעים קריטיים שצריך לטפל בהם וזה לא צריך להיות כך כי מראש היו צריכים לעשות שתי מסילות.

ישראל כץ: כך אנחנו עושים היום בקו אשקלון באר שבע אחרי מאבקים שלמים, כדי שלא נשב כאן בוועדה בעוד כמה שנים וישאלו למה סוגרים את הקו מאשקלון לבאר שבע בשביל להניח עכשיו מסילה נוספת.

ישראל כץ: כך הקו לכרמיאל וכך הקו לירושלים וקווים אחרים שמטופלים.

ישראל כץ: בנוגע לנושא ידוע הציבור זה מתבצע במודעות אבל אין סיכוי שהציבור יקלוט את כל המידע, את המידע קולטים כשמגיעים.

ישראל כץ: בנוגע לתגבור האוטובוסים, הייתה פעולה ואני ביקשתי אתמול מהמנהל הכללי של הרכבת להגביר.

ישראל כץ: דברתי עם משרד האוצר ויש אור ירוק עם כל כמות האוטובוסים שניתן להשיג, כי גם היא מוגבלת לפעמים, כדי לתגבר ושיסעו באוטובוסים במקומות העמוסים.

ישראל כץ: אבל הפגיעה קיימת.

ישראל כץ: היא קיימת וזה מראה שגם במצבה הנוכחי של הרכבת עם כל ההתארגנות שיש, יש החלטה על קניית קרונות חדשים, גם בנתיבי ישראל בפרויקטים העתידיים וגם לפרויקטים הקיימים זו ההחלטה שקיבלנו.

ישראל כץ: גם קטרים חדשים.

ישראל כץ: עם כל הדברים האלה בסופו של דבר, גם הרכבת כמו שהיא עובדת היום, זה שירות מאוד טוב.

ישראל כץ: האנשים התרגלו לשירות הזה וזה מעיד על הצורך להגביר את פעילות התשתיות שאנחנו עושים ולהביא את הרכבת לכל מקום.

ישראל כץ: להביא את "חוצה ישראל" להביא את כבישי מע"צ לכל חלקי הארץ.

ישראל כץ: זה מה שאנחנו עושים.

ישראל כץ: בוודאי שזה לא יבוא לידי ביטוי תוך שנה.

ישראל כץ: זה מתחיל לבוא לידי וגם הפעילות התחלתי כבר.

ישראל כץ: כמובן שיראו את זה מדי שנה בשנה.

ישראל כץ: גם הבוקר לפני שנכנסתי לכאן אמרו לי "דע לך שתוך כמה חודשים המכרזים לרכבות יצאו וגם על דברים אחרים" אחרי זה מתחילים הטרקטורים והציבור רואה את זה.

ישראל כץ: זה ייקח כמה שנים לבצע את הדברים.

ישראל כץ: מי שבא ואומר, לא בוועדה הזאת, כל גוף וכל גורם שאומרים שלא משקיעים בתשתיות – זה שקר.

ישראל כץ: משקיעים בתשתיות אומרים שלא משקיעים בתשתיות בטיחות – זה שקר עוד יותר גדול.

ישראל כץ: בואו נאמר כאן ואני מתייחס גם להערות שהיו כאן ממספר חברי כנסת.

ישראל כץ: לגבי כל שר תחבורה שהיה בעבר יש למישהו ספק שהוא רצה להיאבק בתאונות דרכים?

ישראל כץ: יכולים להגיד אם הוא עשה טוב או לא עשה טוב.

ישראל כץ: ראשית לגבי המגמה והרצון אני לא מחשיד אף אחד שרצה לצמצם את תאונות הדרכים.

ישראל כץ: שר שנמצא בתפקידו, ואני אחראי בפירוש על הפעילות שמתבצעת עליה אני יכול להשפיע.

ישראל כץ: אני חושב שהתקבלו החלטות.

ישראל כץ: ציינת אדוני היושב ראש חלק מההחלטות האלה.

ישראל כץ: אני מאלה שחושבים שצריכים לקבל החלטות, הכי נוח לא לקבל החלטות.

ישראל כץ: גם בתחום התשתיות אתה מקבל החלטה לעשות "חוצה ישראל" בדרום אז הישוב ההוא קופץ.

ישראל כץ: בצפון - למה זה יעבור לידו.

ישראל כץ: מבשרת ציון – למה הרכבת תהייה ולמה?

ישראל כץ: ההחלטות קיימות אבל לא ביצעו.

ישראל כץ: אתה הולך לבצע מיד מתעוררים אלה שפחות אוהבים את זה.

ישראל כץ: ראשית דעו שכשיש זעקות אז עושים.

ישראל כץ: אגב, גם שדרוג המסילה לבאר שבע שהתחילו עוד לפניי זה גם נובע מההחלטה להכפיל את המסילה.

ישראל כץ: אם לא היו מכפילים אז זה היה מתגלגל בלי ההכפלה.

ישראל כץ: בוודאי שבביצוע התשתיות, למשל הרכבת הקלה בתל אביב ששנים ההצעה שכבה בלי החלטה לכאן ולכאן, הובלתי את זה, התקבלה החלטה והמדינה מבצעת את זה עכשיו.

ישראל כץ: זה ייקח שש- שבע שנים אבל הדבר הזה יהיה.

ישראל כץ: בדרך יהיו מטרדים ויהיו דברים אבל בסופו של דבר אתה חייב להביא לתמונה אחת כוללת.

ישראל כץ: הייתי מבקש מעוזי יצחקי, לגעת ספציפית בכמה נקודות.

אמנון כהן: בנוגע לנהגים מועדים, לא קיבלתי נתון כמה יש ומה הדרכים להגיע אליהם.

רונית תירוש: אני אחזור על סיפור חלם.

רונית תירוש: ראשית אני באמת בעד תשתיות.

רונית תירוש: בחלם היה גשר שהיה שבור ואנשים מדי פעם היו נופלים.

רונית תירוש: אז הקימו במקום בתי חולים.

רונית תירוש: ליד בית החולים הקימו מוטלים כדי שלמשפחות שבאות לבקר יהיה מקום לישון.

רונית תירוש: הקימו אחר כך סופר מרקט, בקיצור הקימו עיר מתחת אבל לא חשבו אולי לתקן את הגשר.

רונית תירוש: אני מקבילה את הנושא להשקעה בחינוך.

אמנון כהן: הוא דיבר על זה.

רונית תירוש: דווקא בגלל שהוא דיבר.

רונית תירוש: הוא דיבר, ואני לא מאשימה.

רונית תירוש: אני אומרת שמה שניתן היום בחינוך הוא כלום, זה פשוט לסמן V ולהגיד שיש לנו משהו בחינוך.

רונית תירוש: זה לא רציני וזה לא משפיע.

רונית תירוש: יש את וועדת שיניין שמדברת על השקעה בחינוך החל מגיל הרך.

רונית תירוש: השקעה מאסיבית, אינטנסיבית, רציפה בכל שכבות הגיל - - -

ישראל כץ: זה בטיפול משרד החינוך כי השר ביקש להעביר את הנושא לטיפולו של משרד החינוך.

ישראל כץ: אנחנו גיבנו את בקשתו.

רונית תירוש: אני לא אומרת את זה לגביך.

רונית תירוש: אני רק חושבת שמה שניתן זה כלום, זה טיפה בים וזו ברכה לבטלה, משום שמה שאנחנו לא עושים מהגיל הרך באופן רציף ועקבי, ובכל שכבות הגיל, כדי שזה יוטמע כנורמות התנהגות יומיומיות של האדם.

רונית תירוש: אם נעשה את זה, זה יבוא לו באוטומט, בהתנהגות הזהירה, בהתנהגות הבטוחה יותר.

רונית תירוש: לא יעזור כמה תשתיות וכמה זה.

רונית תירוש: תמיד אנחנו נצפה במדינה שעוקפים בה ועוקפים פס לבן, נכנסים בצומת באדום ובעוד רעות חולות.

רונית תירוש: זה עניין של תרבות.

רונית תירוש: אם אנחנו רוצים לשרש את התרבות הזאת ולהשריש תרבות אחרת וזה רק חינוך והרבה חינוך.

רונית תירוש: מה שניתן היום זה ממש כלום.

ישראל כץ: אני רק רוצה להעיר, אני תומך בגישה הזאת.

ישראל כץ: לא רק חינוך אבל חינוך הוא חלק ועדיין יש צורך באכיפה, בענישה, בהסברה ובתשתיות בוודאי, וכמובן בטיחות הרכב והכשרת הנהג, כל הדברים האלה הם דברים מטופלים ויש טיפול כולל.

ישראל כץ: חלק מגיע בצורת תקנות וחוקים וחלק בדרך אחרת.

ישראל כץ: אני חושב שצריך להשקיע הרבה בנושא חינוך ובחינוך הנהגים וגם בעניין של תרבות כללית בנהיגה וגם חינוך לתעבורה.

ישראל כץ: שר החינוך ביקש והביא הצעת החלטה בשנה הקודמת שהנושא יעבור לאחריות מיניסטריאלית של שר החינוך – משרד החינוך.

ישראל כץ: אנחנו תמכנו בבקשה.

ישראל כץ: הרשות הלאומית לבטיחות מעורבת מבחינה מקצועית בייעוץ והכוונה והיא שותפה בנושאים.

ישראל כץ: אני חושב שזה טוב שבתקציב הגדול של משרד החינוך הנושא הזה יוכל לקבל את סדר העדיפות המתאים.

רונית תירוש: אני בספק בנוגע להגדלת התקציב.

עוזי יצחקי: אני סגן המנהל הכללי לתנועה במשרד התחבורה.

עוזי יצחקי: אני חושב שהשר היטיב לסקור את כל הדברים.

עוזי יצחקי: אני אשלים את דבריו במעבר על הליקויים שהועלו בדוח המבקר.

עוזי יצחקי: אני גם אענה על השאלות של כבוד ממלא מקום היושב ראש של הוועדה.

עוזי יצחקי: אני אחלק את הסקירה לתקון הליקויים לשניים.

עוזי יצחקי: הראשון הנושא של הנפקת רישיונות נהיגה, והשני אכיפה וטיפול בנהגים מועדים.

עוזי יצחקי: לגבי הנפקת רישיונות נהיגה, – עלו שני נושאים כמו שציינתם.

עוזי יצחקי: הראשון מאגר שאלות למבחני הנהיגה העיוניים- תיאוריה.

עוזי יצחקי: ביצענו רפורמה כוללת ומקיפה.

עוזי יצחקי: ציינת את מספר השעות, נכון להיום המספר גדל למעלה מ- 3,000 שעות בחודש.

עוזי יצחקי: השירות ניתן בכל רחבי הארץ, שירות ראוי לשבח.

עוזי יצחקי: במסגרת הרפורמה, אכן הוכנסו שאלות חדשות.

עוזי יצחקי: 50 שנה הנוסח לא השתנה, הכנסנו מטבע הדברים נוסח החדש לנוסח שיש בו קשיים, אכן היו קשיים לתלמידים.

עוזי יצחקי: ניפינו באופן בעייתי כ- 300 שאלות שהיו בהן קשיים.

עוזי יצחקי: כמעט חזרנו לאחוזי ההצלחה הקודמים, טרם הרפורמה וטרם המחשוב.

עוזי יצחקי: יחד אם זאת, לא עצרנו בזה, בשנה האחרונה כתבנו את כל השאלות מחדש, ניסחנו אותן מחדש באופן ידידותי יותר.

אמנון כהן: אתם מנסחים את השאלות?

עוזי יצחקי: אנחנו ניסחנו אותן.

עוזי יצחקי: לקחנו לידיים שלנו, ישבו מומחים וניסחו.

אמנון כהן: מי ניסח את השאלות עם הטעויות?

עוזי יצחקי: זה היה במכרז חיצוני, חברה שזכתה.

עוזי יצחקי: אני לא אכנס לזה, זה תוקן.

עוזי יצחקי: יש לנו עיכוב קטן כי לאחרונה לאחר מספר שנים שהנושא היה נושא תקוע אושר לוח תמרורים חדש, פורסם ברשומות, והוא יכנס לתוקף בחודשים הקרובים ואנחנו נשלב את התמרורים החדשים גם במאגר השאלות.

ישראל כץ: זאת אומרת, שההערות שהיו על נוסח המבחן העיוני, כל זה עם הכנסת השאלון החדש שמבוסס גם על התמרור החדש וזה פותח דף חדש.

ישראל כץ: מבחינה לוגיסטית המערכת הקיימת יוצאת מהכלל.

ישראל כץ: בשש שפות.

ישראל כץ: הזמן צומצם בצורה משמעותית.

ישראל כץ: תוך יום אפשר כבר להיבחן.

ישראל כץ: הייתה בעיה עם נוסח השאלות וכרגע המשרד לקח על עצמו וטיפל בזה.

ישראל כץ: בתאום עם המשטרה תואם כרגע לוח התמרורים.

ישראל כץ: עם אישור התמרור נאשר את כל המערכת הזאת יחד.

אמנון כהן: מבחינת הפריסה הארצית?

עוזי יצחקי: לגבי הפריסה הארצית, מאילת עד לקריית שמונה, השירות ניתן, ניתן להיבחן כל יום משעה 07:00 בבוקר.

ישראל כץ: הוא שואל אותך על הפער, בין עשרים לשלושה לתשעה עשר או שישה עשר.

עוזי יצחקי: היום אנחנו בתשעה עשר, אבל את הזמנים הגדלנו ואין שום בעיה.

עוזי יצחקי: אדם שנכשל היום במבחן יכול לגשת מחר.

עוזי יצחקי: הזימון הוא באינטרנט ואין עוד את התורים, לא רואים כבר אנשים שמגיעים באמצע הלילה ומחכים ולא נכנסים.

עוזי יצחקי: זו מהפכה שלמה.

ישראל כץ: אדוני היושב ראש הצוות המקצועי אומר שתשעה עשר מקומות עונים על כל הצרכים.

ישראל כץ: זאת העמדה המקצועית.

עוזי יצחקי: עונים מעל ומעבר.

עוזי יצחקי: לעניין הנפקת רישיונות נהיגה, אנחנו כבר בשנת 2005 כחלק מתיקון הלקויים של הדוח הראשון הצלבנו והתאמנו מחשובית את הדרגות הראשונות לרכב פרטי.

עוזי יצחקי: במאי 2009 אנחנו תיקנו את הליקוי לכל דרגות רישיונות הנהיגה.

עוזי יצחקי: היום לא ניתן לבוא ולשדרג – הפרצה הזאת נסגרה.

עוזי יצחקי: יש הצלבה למערכת התלמידים לשינוי רמת הרישיון והעניין הזה סגור לחלוטין.

עוזי יצחקי: אנחנו גם מבצעים ביקורות רנדומאליות של צוותי פיקוח שלנו ושל דרגים ממוני צוותים על הנפקת רישיונות נהיגה כדי לבדוק ולראות שאכן הדברים מבוצעים כמו שצריך.

עוזי יצחקי: בין השאר גם הליקוי שעלה כאן והוא אישורים רפואיים.

עוזי יצחקי: הנושא של אישורים רפואיים בהחלט היה פרוץ.

עוזי יצחקי: יש לנו היום את הרשימות.

עוזי יצחקי: יש היום גם שיטות של המשטרה עם על אותם רופאים.

אמנון כהן: יש לך את הרשימה והכל מסודר?

עוזי יצחקי: יש פה את הרשימה.

עוזי יצחקי: הוגשו תלונות במשטרה כנגד רופאים מתחזים, וגם בזה לא עצרנו.

אמנון כהן: איך האזרח יודע היכן הוא יכול להיבדק?

עוזי יצחקי: יש רשימות גם באתרים שלנו.

עוזי יצחקי: כעקרון אנחנו הגבלנו, זה גם תיקון מזמנך בוועדת הכלכלה, שרק רופא משפחה שמכיר את עברו של הנבדק הוא זה שייתן את האישור.

עוזי יצחקי: אנחנו כדי לחסל טוטאלית את רופאי חדרי המדרגות ואת הרופאים המתחזים החל מה- 1 ביולי 2011 רק אופטומטריסטים מורשים שיהיו מחוברים ישירות למחשב משרד התחבורה.

ישראל כץ: הדחייה כדי למחשב את הנושא.

עוזי יצחקי: אנחנו גם במהלך 2012, אנחנו כבר בדיונים עם וקופות החולים ונקבעו לוחות זמנים, במהלך 2012 גם רופאי המשפחה וקופות החולים – רק רופא מורשה שיהיה מחובר יקבל כרטיס אבטחה ממשרד התחבורה, יבדוק את האדם וישדר את התוצאה למשרד התחבורה.

עוזי יצחקי: את הפרצה הזאת מסיימים וממגרים.

עוזי יצחקי: לעניין הטיפול בעברייני תנועה מועדים, יש כמה פעילויות.

עוזי יצחקי: הראשונה, וכפי שעולה מדוח המבקר המדינה, נושא שיטת הניקוד.

עוזי יצחקי: ציין כבור השר שביום רביעי בשעה 09:00 בוועדת הכלכלה ניתן מענה לכל הליקויים שעלו בשיטת הניקוד.

עוזי יצחקי: על נושא הפסילה של 72 נקודות – פסילה לתשעה חודשים, בין אם בנושא קיצור זמן בגין אי ביצוע אמצעי תיקון, יהיה לשישה חודשים.

עוזי יצחקי: עבירות ישנות משנים קודמות של המשטרה, לא יוכנסו אם המשטרה לא תזין.

עוזי יצחקי: שיפרנו מאוד את הממשק עם המשטרה, ואין לנו היום בעיה עם המשטרה, הממשק עובד, הכנסנו מגבלה שאם שמונה עשר חודש היא לא תדווח על עבירת תעבורה גם אנחנו נוותר עליה.

עוזי יצחקי: עדכנתי את הוועדה במהלך הפעילויות השוטפת שעשינו.

עוזי יצחקי: ביצענו גם בשנת 2009 וגם בשנת 2010 מקיימים מבצעים מרוכזים נגד נהגים.

עוזי יצחקי: מעל 5,000 אנשים בכל מבצע כזה הגיעו והפקידו את רישיון במשרדי הרישוי.

עוזי יצחקי: יש גם אכיפה שוטפת של המשטרה, נמצא כאן ניצב משנה מאיר אור ראש מחלקת התנועה והוא ייתן נתונים.

עוזי יצחקי: לפחות 5,000 כל שנה נתפסים על ידי האכיפה של המשטרה במפגשי שוטר-נהג.

עוזי יצחקי: אנחנו גם מקיימים מבצעים מרוכזים ואגרופי אכיפה.

עוזי יצחקי: חבל שחברת הכנסת רונית תירוש יצאה כי יש תצפיות ומעקבים אחרי נהגים שנמצאים בפסילה.

עוזי יצחקי: המשטרה מבצעת מעקבים ותופסים אותם 'על חם' נוהגים.

עוזי יצחקי: גם היו מקרים של מעצרים וכניסה לכלא בגין נהיגה בפסילה, גם בתי המשפט הפנימו את העניין הזה.

אמנון כהן: תוכל לתת לנו מספרים על מה מדובר?

עוזי יצחקי: נכון להיום, זה הנתון האחרון שאנחנו בדקנו, שאנחנו מעריכים ועל סמך נתונים שלנו כ- 15,000 נהגים שרישיונם נפסל וטרם הפקידו אותו.

עוזי יצחקי: זה לא אומר שה- 15,000 שמתחלקים ל- 9,000 שנפסלו על ידי רשות הרישוי ועוד כ- 6,000 על ידי בתי המשפט – לא אומר שהם נוהגים.

עוזי יצחקי: אנחנו כמו שאמרתי עושים מסעות פרסום וחשיפה מרוכזת להביא לידיעת הציבור כדי להוריד את המאסה הזאת.

עוזי יצחקי: אנחנו חושבים שגם המספר הזה לא טוב וצריך להוריד אותו.

עוזי יצחקי: ציין כבוד השר את מסע הפרסום עם רפי גינת שבהחלט עזר.

עוזי יצחקי: צעדים כנגד נהגים מועדים, בשנת 2008, כפי שצוין בדוח הביקורת על פקודת התעבורה סעיף 56 הורדנו נהגים לתקופות של שנתיים-שלוש, חמש ועשר כדי לתת גושפנקא ועיגון משפטי טוב יותר למהלך הזה.

עוזי יצחקי: בשנה האחרונה חתם השר על תקנה 21.

עוזי יצחקי: עיגנו את הפקודה גם בתקנות.

עוזי יצחקי: בתאום עם המשטרה ברבעון הראשון של 2011 נפעיל את התקנות האלה.

עוזי יצחקי: נחזור ונוריד נהגים.

עוזי יצחקי: אנחנו בטוחים שהפעם בתי המשפט לאור זה שיש תקנות, בתי המשפט לא יחזירו את אותם נהגים שאנחנו נוריד לכביש.

עוזי יצחקי: אנחנו בטוחים שהעניין הזה יהווה הרתעה.

אמנון כהן: לגבי אלה שלא רוצים להפקיד או אלה שבעקבות שיטת הניקוד משרד הרישוי פסל את רישיונם, איך זה מתבצע בפועל, יש התקדמות בעניין?

עוזי יצחקי: ראשית יש כאן את עניין חזקת המסירה.

עוזי יצחקי: כל עוד יושלם עניין חזקת המסירה לאור הצעת החוק של חבר הכנסת אופיר פינס-פז שעברה, היא תפסה רק לגבי בתי משפט ולא נכנס עניין רשות הרישוי.

עוזי יצחקי: לכן אנחנו נאלצים, כמו שנאמר כאן, קצת באמצעים פרימיטיביים למסור את המידע.

ישראל כץ: האם לגבי בית המשפט יש חזקת מסירה?

עוזי יצחקי: כן.

עוזי יצחקי: רצינו שיכנס גם העניין המנהלי של רשות הרישוי וזה לא נכנס.

אמנון כהן: איך זה נעשה בפועל?

אמנון כהן: אולי באמצעות תקנה.

עוזי יצחקי: לגבי עניין חזקת מסירה אני אתן למשפטנים להתייחס.

עוזי יצחקי: אני אשלים איך אנחנו עושים את זה כרגע.

אמנון כהן: איך אתה רואה את הדרך כאיש מקצוע?

עוזי יצחקי: אנחנו מעבירים הודעות בדואר רשום, כמו שנאמר שאת הדואר הרשום לא לוקחים ולכן אנחנו עושים תרגיל וגם מעבירים בדואר לא רשום.

עוזי יצחקי: אנחנו גם העברנו מסרונים באמצעות הטלפונים הניידים והעברנו הודעות קוליות, אגב זה היה רעיון של השר ישראל כץ כשהוא נכנס לתפקיד, לשלוח להם הודעה קולית לטלפון בבית ולטלפון הנייד.

אמנון כהן: כל מה שאתה עושה זה בסדר, אבל כל עוד הוא לא הפקיד את הרישיון זה לא נחשב.

עוזי יצחקי: נכון.

עוזי יצחקי: אני אשלים ואתן למשפטנים להתייחס.

עוזי יצחקי: כמו שנאמר כאן וחבר הכנסת מכיר את זה כי הצגנו אצלו בישיבה לפני כשבועיים את העניין גם במטרה שיסייע לנו.

עוזי יצחקי: עם חברת דואר ישראל גיבשנו הליך שנפעיל אותו בשיטה החדשה, שליח מיוחד יגיע במשך שלושה ימים לאותה כתובות על פני שעות יממה שונות.

עוזי יצחקי: אם באמת הוא לא ימצא אותו מבחינתו הוא אמור לדעת.

עוזי יצחקי: דבר נוסף שעשינו והוא חשוב מאוד ועל זה אבקש מניצב מאיר אור לתת כמה מילים.

עוזי יצחקי: גיבשנו יחד עם המשטרה הליך באמצעות טופס מיוחד, ששוטר שהגיע באמת למצב שתפס נהג נוהג בפסילה וטוען שלא ידע על כך, השוטר ימסור לו את הטופס.

עוזי יצחקי: בנוסף לכך, שיפרנו את הממשק בין משרד התחבורה לבין המשטרה.

עוזי יצחקי: אין לנו היום בעיות של העברת מידע, אנחנו מסונכרנים.

עוזי יצחקי: אם באמת יושלם עניין החקיקה של עניין חזקת המסירה, אני חושב שאנחנו נצליח להשלים את התמונה.

אמנון כהן: נהג שנמצא בשלילה רק על ידי משרד הרישוי, עדיין לא הגענו אליו, אם השוטר תופס אותו פתרנו את הבעיה, הוא יכול לקחת את הרישיון באותו רגע?

עוזי יצחקי: הוא צריך לפרט ולוודא אם הוא יודע, עכשיו הוא נותן לו טופס והוא יודע.

עוזי יצחקי: בפעם הבאה גמרנו.

עוזי יצחקי: כאן כדאי שמאיר אור יפרט.

אמנון כהן: מיד ניתן את רשות הדיבור.

אמנון כהן: אבל לגבי זה שקיבל פסילה ממשרד הרישוי אסור לו לנהוג, איך אני אמסור לו את ההודעה?

אמנון כהן: את זה אני מבקש לדעת.

מאיר אור: אני אתחיל מהסוף להתחלה כי זה הנושא שעלה.

מאיר אור: על פי החוק ברגע שעושים פסילה על פי שיטת הניקוד חייבם לתת לאדם שלושים יום וזכות שימוע.

מאיר אור: חייבים לתת לו שלושים יום.

אמנון כהן: הוא חייב לנמק.

מאיר אור: הוא חייב, תוך שלושים יום.

מאיר אור: אם הוא לא הגיע תוך שלושים יום לשימוע, אז התביעה תכנס לתמונה.

אמנון כהן: אצל מי השימוע?

מאיר אור: במשרדי הרישוי.

מאיר אור: כלומר, שכששוטר תופס נהג הוא חייב לתת לו התראה, להודיע לו שהוא נפסל, ולתת התראה לשלושים יום, כדי שיגיע לבצע את השימוע במשרד התחבורה.

אמנון כהן: הנימוק הוא למעשה, אם הוא מגיע לבית המשפט ושם הוא טוען את טענותיו, ולכן שם ניתן לפסול לו אם הגיעו להחלטה.

אמנון כהן: בגלל שכאן זו שיטת הניקוד יתכן שהוא אפילו לא ידע שיש לו ניקוד כזה ולכן ניתנת לאזרח אורכה של שלושים יום להגיע לשימוע.

אמנון כהן: הוא מגיע לשימוע במשרד הרישוי, מול מי הוא יושב?

עוזי יצחקי: מול פקידה, שהיא מוסכמת מבחינת פקודת התעבורה, וטוען את טענותיו.

אמנון כהן: אם היא השתכנעה שחלק מהנקודות לא מוצדקות, היא יכולה להוריד לו?

עוזי יצחקי: היא לא יכולה להוריד, אנחנו סגרנו את זה בשיטת הניקוד ולא הותרנו כאן מקום.

עוזי יצחקי: היא יכולה לתת לו איזו ארכה מסוימת, להסדיר את ענייניו.

עוזי יצחקי: אם הוא בא וטוען שהרכב אומנם רשום על שמו אבל הבן לקח, או אשתו נהגה, יש לו אפשרות לדחייה.

אמנון כהן: כלומר הניקוד נעשה, אבל אם זה לא נעשה על ידך אלא על ידי בני משפחתך זו הבעיה שלך.

אמנון כהן: תעביר ארבע נקודות לחובת הבן, שלוש לחובת האישה.

עוזי יצחקי: יש לו אפשרות להסב אותן בתקופה מסוימת.

עוזי יצחקי: בכל מקרה אין אפשרות לקצר.

עוזי יצחקי: אנחנו נותנים לשלושים ושש נקודות שלושה חודשים.

אמנון כהן: אבל כעת הוא הסב חלק, הוא לא נכנס לפסילה?

עוזי יצחקי: גם להסבה יש פרק זמן לפי החוק.

עוזי יצחקי: הוא לא יכול לבוא אחרי ארבע שנים ולהגיד זה גבולי כי סבתא נהגה.

אמנון כהן: לא ארבע שנים.

אמנון כהן: אתה תפסת אותו והוא היה שנה בשלילה והוא לא ידע בכלל, איתרת אותו ותוך שלושים יום הוא צריך לבוא להסדיר את הנושא.

אמנון כהן: הוא משכנע אותם ויסבו חלק, יתכן שהוא כבר לא יהיה בפסילה.

עוזי יצחקי: אם הוא לא הגיע תוך שלושים יום הם צריכים גם להזין אותו כאחד שהודענו לו ולא התייצב לשימוע.

אמנון כהן: זאת אומרת שבזה שהוא לא הגיע לשימוע הוא מודה שהניקוד שלו ולכן הוא פסול.

אמנון כהן: אבל הוא לא מפקיד את הרישיון.

מאיר אור: הוא לא מפקיד את הרישיון.

מאיר אור: אבל ברגע שהודענו לו אנחנו מזינים.

מאיר אור: שיפרנו את הממשקים.

אמנון כהן: אתה תדע אחרי שלושים ואחד יום?

מאיר אור: אם הוזן במשרד הרישוי כמי שהתקיים לו שימוע ונפסל, או כמי שלא התייצב לשימוע.

אמנון כהן: כרגע יש תיאום?

עוזי יצחקי: אם הוא הזין, אני יודע בהחלט.

אמנון כהן: אתם מזינים ואז צריך לתפוס אותו שוב במקרה מתישהו.

עוזי יצחקי: יותר מזה, אנחנו גם מעבירים מעת לעת רשימות של אנשים שאנחנו סוברים שהם נוהגים בזמן פסילה.

אמנון כהן: נניח שהוא מגיע לניקוד המקסימאלי ואתה כמשרד הרישוי הודעתו לו שבתאריך זה הגעת לניקוד זה.

אמנון כהן: אם תוך שלושים יום לא תתייצב לשימוע אוטומטית נשלל לך הרישיון.

עוזי יצחקי: זה מה שאנחנו עושים.

אמנון כהן: למה אתה לא שולח ישר שוטר הביתה וגומר את הסיפור?

עוזי יצחקי: נשמח לזה.

יפעת רווה: זה לא רק ללכת אליו הביתה.

יפעת רווה: זה לתפוס אותו נוהג על חם.

יפעת רווה: זה שתלך אליו הביתה הוא יגיד שהוא לא נוהג ויאמר תוכיח שנהגתי.

אמנון כהן: אני רוצה את הרישיון שלו.

יפעת רווה: אין קשר ישיר בין השניים.

אמנון כהן: אני רוצה את הרישיון אפילו שהוא לא נוהג.

יפעת רווה: אין קשר ישיר בין הפקדה לבין נהיגה.

יפעת רווה: יכול להיות אדם שלא הפקיד אבל באמת לא נוהג.

יפעת רווה: משפטית אין לזה משמעות.

יפעת רווה: כפי שהצעת בדברי הפתיחה שלך למעשה הוא להתחיל והמונה לא התחיל לדפוק עד שהוא לא מפקיד את הרישיון.

יפעת רווה: יכול להיות שאכן הוא לא נוהג.

יפעת רווה: דבר אחר הוא - - - -

אמנון כהן: דעי לך שלא כל האזרחים יודעים שהם בשלילה, הם נוהגים ולא יודעים בכלל ש צריך להפקיד את הרישיון.

יפעת רווה: בהודעה על הפסילה כתוב בפירוש שהוא צריך להפקיד.

ישראל כץ: אם הוא קיבל את ההודעה הוא יודע.

יפעת רווה: לעומת זאת יש אנשים שהפקידו וגם ביניהם חלקם, אני מקווה שמיעוטם, נוהגים וכמו שנאמר יש כאלה שהפקידו ואכן לא נהגו.

יפעת רווה: לא בהכרח הפקדה שווה אי נהיגה.

אמנון כהן: אני עדיין בשלב איך מקבלים ממנו את הרישיון.

יפעת רווה: זה שלב קריטי וחשוב מאוד אבל אחריו אי אפשר להתווכח בכלל אם האדם ידע או לא ידע שהוא בפסילה.

יפעת רווה: אבל לא הוא שיקבע.

אמנון כהן: אני כבר אחרי השלושים יום.

ישראל כץ: חזקת המסירה לגבי משרד הרישוי.

אמנון כהן: אני מדבר אחרי השלושים יום שביצעתי שימוע ואני כמדינה נתתי לו את הכל המתחייב והוא לא בא - - -

יפעת רווה: הוא פסול רישיון והסנקציה הכי חריפה היא שמונה הפסילה לא התחיל לדפוק עד שהוא לא הפקיד את הרישיון.

יפעת רווה: יכול להיות ששבע השנים הבאות עד שיפוג תוקף הרישיון שלו כל הנהיגה הזאת בזמן פסילה כשחלילה יש תאונת דרכים אין כיסוי ביטוחי, יש לזה כל מיני תוצאות מאוד קשות ובסוף גם אם לא קרה כלום יגיע יום החידוש ולא ניתן לחדש.

אמנון כהן: חייבים למצוא מנגנון אחר.

אמנון כהן: אין כאן פתרון.

ישראל כץ: חזקת המסירה.

יפעת רווה: אני אחזור לשנת 2003 בשביל הוועדה.

אמנון כהן: עזבי את שנת 2003 נתקדם.

יפעת רווה: אנחנו באנו יחד עם משרד התחבורה, לוועדת הכלכלה של הכנסת בראשות אדוני, על חזקת מסירה.

יפעת רווה: זה לא אושר.

יפעת רווה: בסיבוב הראשון של התקנות זה לא אושר בוועדת הכלכלה כשהנימוק היה שההפרה של נהיגה בפסילה גוררת סנקציות מאוד קשות כולל מאסר בפועל, ולכן לא הסכימו אז לעשות את זה על סמך חזקות.

יפעת רווה: חשבנו אז שכן צריך, אבל בינתיים הגיעה הצעת החוק של אופיר פינס-פז.

אמנון כהן: החוק המורחב שלו כלל את זה?

יפעת רווה: אני לא זוכרת את הניסוח אבל ישבנו יחד ושקלנו את הדבר הזה.

יפעת רווה: ישבנו גם עם הדואר לבחון מהן הבעיות האמיתיות.

יפעת רווה: לגבי בתי משפט מצאנו פתרון שלא היה בעייתי.

יפעת רווה: את הזימון לבית משפט האדם מקבל בפועל ולכן זאת לא חזקה על חזקה.

ישראל כץ: מה אם הוא לא נכח בפסק הדין?

יפעת רווה: מזהירים אותו.

יפעת רווה: עשינו מנגנון שלדעתנו ענה לדבר הזה.

יפעת רווה: בזימון למשפט כתבנו "אם לא תתייצב עלולים לשלול לך את הרישיון גם בהעדרך".

ישראל כץ: למה השופט אביטל חן מציע כעת שיצטרכו להתייצב בעצם?

ישראל כץ: אין לכאורה הבדל.

יפעת רווה: כי הוא רוצה להטיל מאסרים בפועל.

אמנון כהן: לא רק בגלל זה אלא גם בגלל הידיעה.

יפעת רווה: הוא רוצה לחזק את הדבר הזה אבל בגדול חזקת המסירה נפתרה.

ישראל כץ: עם מה שעובר דרך משטרה האדם יודע.

יפעת רווה: דווקא בוועדה של השופט אביטל חן כן חשבנו שצריך להחמיר את הענישה ושהכלל יהיה מאסר בפועל, אפילו מאסר קצר וזה לא צריך להיות הרבה זמן, חשבנו שצריך להיות מאסר בפועל.

יפעת רווה: רצינו שבאמת יהיה מאוד חזק ידיעתו של האדם.

יפעת רווה: שזה לא יהיה על סמך חזקות על חזקות.

יפעת רווה: לכן לגבי בית משפט קבענו את המנגנון הזה שמזמינים אותו ומזהירים אותו.

יפעת רווה: אם הוא בחר לא להתייצב ולא לבדוק מה קרה אז באמת זו האחריות שלו ואין בעיה.

ישראל כץ: דובר שם על צו הבאה, הוא לא יכול לבחור לא להתייצב.

יפעת רווה: אז זה מתקבל עוד יותר.

יפעת רווה: הדבר הזה עלה בדיונים ואפשר לקרוא את הפרוטוקולים של וועדת החוקה.

יפעת רווה: זה לא קורה כאשר מדובר בשלילות של משרד התחבורה.

יפעת רווה: זה יכול להיות חזקה על חזקה, עצם העבירה יכולה להיות למשל לפי חזקה שזה עבירות מהירות על סמך מצלמה, שולחים לו וזה בחזקת מסירה.

יפעת רווה: הסתבר לנו, קיבלנו, וגם עלה בדיונים וגם מחברת הכנסת מרינה סולודקין שישבה כאן קיבלנו מכתב על הבעיות שקיימות היום על חזקת מסירה.

יפעת רווה: ביקשו מאיתנו אפילו לבטל חזקת מסירה לגבי עבירות התנועה, שלא ביטלנו.

יפעת רווה: בעיקר בישובים קטנים נאמר שלפעמים לחזקה הזאת אין עגינה במציאות.

יפעת רווה: זאת אומרת שבאמת אנשים בהרבה מקרים לא מקבלים דואר ועל סמך זה ללכת ולאסור בנאדם הסתבר שזה עלול להיות בעייתי.

יפעת רווה: זה עלה בוועדת חוקה.

יפעת רווה: אני מוכרחה לומר שלמרות שעמדתנו המקורית הייתה שכן צריך לעשות חזקת מסירה אי אפשר היה להתעלם מהדיונים האלה.

יפעת רווה: חבר הכנסת בעצמו זה שהציע את זה חזר בו מהחלק הזה.

יפעת רווה: זו בעיה אמיתית שעלתה וזה מה שהיה אז בוועדת הכלכלה.

יפעת רווה: לכן ניסינו לשבת עם משרד התחבורה ולמצוא פתרונות אחרים כמו מסירה שלוש פעמים.

יפעת רווה: היינו שמחים באמת ששוטר יכול לבוא, אני לא יודעת כמה זה ריאלי.

אמנון כהן: אדוני כבוד השר, אתה מקבל תקציבים וכשאתה עובד על כביש מסוים אתה מתגבר את משטרת ישראל ואתה נותן להם תקציב.

ישראל כץ: המשטרה היא גוף אוטונומי, עוד לא זכיתי בזכות לתת להם הנחיות.

אמנון כהן: לא הנחיות.

אמנון כהן: אני אומר שאולי לממן תקופה מסוימת.

ישראל כץ: זה בעצם מה שעשינו.

ישראל כץ: דובר כאן על הודעות קוליות.

ישראל כץ: מה שעולה כרגע בדיון שלפי רוח הדברים והחקיקות והאפשרויות שהבעיה תישאר אבל תלוי מה יהיו היקפיה.

ישראל כץ: מי שייפסל על ידי רשות רישוי, יושב כאן משרד המבקר וכולם, הבעיה לא תגיע לאפס כל עוד אין חזקת מסירה.

ישראל כץ: זה משתמע גם מהיוזם עצמו ששוכנע להוריד את החלק הזה.

ישראל כץ: גם אדוני כיושב ראש הוועדה לא אפשר לעשות את החלק הזה - - - -

אמנון כהן: לא כל ההצעות מצוינות.

אמנון כהן: אולי הצעות אחרות.

ישראל כץ: בניגוד לבררת המשפט שדעתי נחרצת בעניין, ואני לא מרחם על אף אחד שיכול עדיין לצאת זכאי, אני מבין את ההתנגדות.

ישראל כץ: חזקה על חזקה ודברים אחרים.

אמנון כהן: במבחן התוצאה צריך למצוא פתרון יותר טוב.

יפעת רווה: עשינו כמיטב יכולתנו אבל כמו שאומר השר באמת הפתרון לא מושלם ולא הצלחנו למצוא פתרון הרמטי.

אמנון כהן: צריך להמשיך לעבוד.

יפעת רווה: זה לא עניין של זמן.

יפעת רווה: באמת ישבנו הרבה מאוד ולא מצאנו.

יפעת רווה: נשמח לשמוע כל הצעה - - -

ישראל כץ: צריך להבין במה מדובר.

ישראל כץ: נניח שאדם גר בדירה שכורה בתל אביב והוא כבר לא שם והוא לא מקבל.

ישראל כץ: אדם גר בשבט בנגב ויש לא מעט כאלה, אתה גם לא יכול לבדוק אם הוא קיבל וגם לא יכול לאכוף.

ישראל כץ: אדם נמצא בחוץ לארץ וחוזר - - -

אמנון כהן: אז איך כביש 6 גובה את כל הכסף מכולם, כולל מהשבטים בנגב?

יפעת רווה: אין עבירה פלילית, הכל באזרחית ללא פלילי.

אמנון כהן: עובדה שיש 99% גביה, מגיעים לכל אזרח.

ישראל כץ: מאחר וההוכחה ברורה בצילום, ויש וועדת ערעורים.

אמנון כהן: עלו טיעונים בהתחלה, שיש שבט שיש בו מספר אנשים עם אותו שם, יש עשרות אנשים, ולך תדע של מי הרכב הזה, גם כאן הייתה הבעיה.

יפעת רווה: עונש מאסר בפועל, הוא בעייתי על סמך חזקות.

יפעת רווה: גם היום כל הדוחות של המשטרה על מהירות, זה קיים בחזקת מסירה.

ישראל כץ: אם נחמיר ונעשה חזקת מסירה, אני מבטיח לך שהבעיה תצטמצם לאפס, אבל יהיו מחירים שישלמו אנשים שאולי לא ידעו.

ישראל כץ: אם לא נעשה את זה, תישאר הבעיה שצריך לצמצם.

ישראל כץ: לפעול ולעשות מבצעים, לקחת את רפי גינת או אחר, לא שאני עושה לו פרסומת, המשטרה, כולם עושים.

ישראל כץ: אני יודע שהיום בכל מפגש עם נהג בודקים גם את נושא הרישיון.

ישראל כץ: כל הזמן.

ישראל כץ: אני לא יודע כמה מפגשי שוטר-נהג יש.

מאיר אור: 2.5 מיליון מפגשים מתוכם, רק כדי לסבר את האוזן, במהלך 2010 ניתנו 60,000 דוחות על נושא של אי חידוש רישיון נהיגה ורישיון רכב - - - -

אמנון כהן: למה לא מיידעים אותו?

מאיר אור: עדיין הוא לא בפסילה, זה נתון שגדל באופן משמעותי.

מאיר אור: גם מהנתונים בטיפול בפסולי נהיגה, לא הספקתי לאסוף את כל הנתונים, אבל רק משטרת התנועה הארצית שעובדת על הבין עירוני במהלך 2010 מדווח שעצרה מעל 3,000 נהגים בפסילה.

מאיר אור: מתוכם 721 ביודעין.

מאיר אור: כל השאר היו בהעדר.

מאיר אור: היחידה המרכזית עבדה יזום על כ- 900 פסולים במהלך 2010 מתוכם 200 חיובית.

מאיר אור: כלומר מתוך ה- 900 שעבדנו עם מעקבים ותצפיות 200 נתפסו על חם.

אמנון כהן: עוד שאלה להבנה.

אמנון כהן: נניח שתפסת אזרח וגילית שהוא במקסימום הניקוד ועבר את המכסה, האם אתה נותן לו טופס של שלושים יום?

מאיר אור: אני מחתים אותו.

אמנון כהן: אתה מחתים אותו, ועמיתך אחרי שלושים וחמישה יום פגש אותו בתל אביב ועושה בדיקת רישיון רגילה ומגלה - - - -

מאיר אור: אם הוא הוזן.

מאיר אור: אסביר שוב את התהליך שסוכם.

מאיר אור: נניח שאני עוצר את הנהג ומסתבר שנוהג בפסילה על שיטת הניקוד.

מאיר אור: אני מודיע לו שיש לו פסילת ניקוד, ושיש לו שלושים יום להגיע למשרד הרישוי, לשימוע.

אמנון כהן: מה קורה אם הוא לא עשה כלום?

מאיר אור: אני מעביר מיידית את החומר למשרד הרישוי והם מזינים אותו.

אמנון כהן: הוא שוב לא עשה כלום, וחברך פגש אותו בקריית שמונה, אחרי שלושים וחמישה ימים.

מאיר אור: הם מזינים אותו כפסול, ואני אעצור אותו כפסול.

ענת שיוביץ: איך אתה מוודא שמה שהעברת אכן הוזן.

ענת שיוביץ: יש לך מספור רציף?

מאיר אור: יש לנו כתובת, אליה אנחנו מעבירים את החומר.

ענת שיוביץ: יש לך מעקב שכל מה שהעברת אכן הוזן?

אמנון כהן: אין לו שום מעקב.

עוזי יצחקי: אנחנו מזינים, אמרתי שאנחנו מפיקים - - -

אמנון כהן: אתה קיבלת משוטר התנועה הודעה שהוא תפס אזרח בשלילה לפי שיטת הניקוד.

אמנון כהן: איך הוא מודיע לך?

אמנון כהן: באמצעות המחשב?

מאיר אור: לא.

מאיר אור: יש לנו כתובת קבועה שאנחנו מעבירים למשרד הרישוי.

עוזי יצחקי: יש לנו מעקב ובקרה ומזינים.

עוזי יצחקי: השוטר שפוגש אותו במפגש הבא רואה את זה ועוצר אותו.

אמנון כהן: פגש עמיתך בקריית שמונה את אותו אדם והוא אחרי שהזינו וכתבו שהוא לא הגיע תוך שלושים יום.

אמנון כהן: כאמור עברו שלושים יום ועמיתך פגש אותו, מה קורה שם?

מאיר אור: מטופל כבר כנהג בפסילה ביודעין.

מאיר אור: לוקחים לו את הרישיון, לוקח אותו לבית משפט ופותח לו תיק.

ישראל כץ: אם תוחמר הענישה הוא גם ילך למאסר.

מאיר אור: לגבי הממשקים.

מאיר אור: נמצא כאן נציג שלנו מהמדור הטכנולוגי.

מאיר אור: בימים אלה, מסיימים או עדיין עובדים על ממשק ישיר בינינו לבין משרד הרישוי, והמידע יעבור - - - -

אמנון כהן: כרגע זה לא ישיר אלא עקיף?

מאיר אור: כרגע אני מעביר את זה כדואר.

אמנון כהן: היום אנחנו בעולם המחשבים.

ענת שיוביץ: אין לכם רישום של כל המקרים?

אבשלום לביא: כרגע זה דרך טפסים.

אבשלום לביא: אנחנו עובדים על ממשק שכל נושא היידוע יתבצע במשטרה, בתוך מערכות המשטרה, וזה יעבור למשרד הרישוי בממשק.

אבשלום לביא: אנחנו נקבל את זה כהיזון חוזר בתוך קובץ נהגים שיחזור אלינו.

אבשלום לביא: כרגע זה בטיפול כי היה לנו חשוב קודם כל ליישר את הקו.

אבשלום לביא: בוועדה הקודמת היו לנו פערים מאוד רציניים.

אבשלום לביא: יישרנו את הנושא הזה, וכעת אנחנו מטפלים בכל - - - -

אמנון כהן: מתי יסתיים הממשק הזה?

אבשלום לביא: אנחנו מקווים שנסיים במהלך השנה.

אבשלום לביא: זה הרבה זמן.

גנאם חמדה: מדובר שזה יעבור באופן ישיר.

גנאם חמדה: כלומר, שוטר תפס כעת עבריין תנועה, ברגע שהוא מזין למחשב זה עובר אלינו, זה השינוי.

אבשלום לביא: גם עכשיו זה עובד ומזינים, העובדה מראה שנתפסים.

אמנון כהן: כרגע הניירות מועברים למשרד הרישוי.

ענת שיוביץ: אבל אין מעקב, מה עבר ומה לא עבר.

אבשלום לביא: הממשק אמור לפתור את הבעיות.

אמנון כהן: בעזרת ה', נתחום את זה בזמן.

אמנון כהן: מהו לדעתך הזמן הסביר?

אמנון כהן: במהלך השנה לא פותר את הבעיה.

אבשלום לביא: נכין את תכניות העבודה ונעדכן את כבודו.

אבשלום לביא: אני יכול לומר כמה זה ייקח אצלי אבל יש גם את הצד השני שצריך לקבל.

אבשלום לביא: אנחנו נעדכן את הוועדה.

עוזי יצחקי: אנחנו נעדכן את הוועדה.

ישראל כץ: לנו יש בעיה עם המחשוב?

ישראל כץ: נעשה את החלק שלנו.

אמנון כהן: לדעתך שלושים יום מספיקים?

עוזי יצחקי: אני לא יכול להתחייב.

עוזי יצחקי: אני לא איש מחשבים.

ישראל כץ: הם צריכים להביא קודם כל את התוצר.

אמנון כהן: אני רוצה לדעת מתי לכנס את הוועדה הבאה.

אמנון כהן: אם אני אקבל עדכון תוך שלושים או שישים יום.

מאיר אור: אחת הטענות שהיו כלפינו, ובצדק, זה היה על נושא התיקים שאנחנו מטפלים בפסולים שאנחנו לא מסוגלים לעקוב אחרי תוצאות המשפט.

מאיר אור: זו טענה צודקת כי כל עוד זה לא ממוחשב קשה לי לאסוף רישום ידני.

מאיר אור: מדובר על יותר ממיליון אירועים.

מאיר אור: קשה לאסוף.

מאיר אור: ההערות צודקות.

מאיר אור: שנתיים אנחנו עובדים על "פלא" שהיא מערכת חדשה שהיא מערכת הזנה של תאונות דרכים ומערכת הזנה של כל הטיפול בפסילות.

מאיר אור: אנחנו רישתנו למעלה מ- 50% ממדינת ישראל.

ישראל כץ: אגב ,לא העלתם את הנושא של הזנה בין בתי משפט לבין שאר הגורמים.

ישראל כץ: כאן אין התקדמות בכלל.

מאיר אור: יש קצת התקדמות.

מאיר אור: אי אפשר להגיד שלא.

מאיר אור: יש התקדמות.

מאיר אור: מערכת בית המשפט עברה למערכת בית המשפט שהיא מערכת חדשה.

מאיר אור: מהמערכת הישנה קיבלנו הכל כקובץ אחד גדול.

מאיר אור: כרגע אנחנו מעבדים אותו כדי לראות איך אנחנו מצליחים לשלוף ממנו את המידע.

מאיר אור: בקובץ החדש נתנו לכל השוטרים, להרבה מאוד שוטרים, בוחנים ותובעים כרטיס שהם יכולים לשלוף את הנתונים.

מאיר אור: עדיין הנתונים לא מספיקים באופן מושלם לצורך העבודה שלנו.

מאיר אור: יש עוד מה לשפר.

מאיר אור: אני אומר שההתקדמות מול משרד התחבורה הייתה יותר גדולה מאשר ההתקדמות מול הנהלת בתי משפט.

מאיר אור: גם כאן יש דברים לשפר.

מאיר אור: מתקיימים דיונים כמעט דו חודשיים יחד איתם כדי לשפר ולהתקדם.

מרדכי פדר: אני מארגון "מתונה" ארגון התנדבותי לבטיחות בדרכים.

אמנון כהן: קודם בבקשה, הנהלת בתי משפט.

ישראל כץ: אני רוצה לומר שבעקבות אותו דוח קיימנו דיונים וחיפשנו איך.

ישראל כץ: באמת הייתה התקדמות בין המשטרה לבין משרד התחבורה.

ישראל כץ: התקדמות מאוד משמעותית ואני מקווה שהיא תושלם.

ישראל כץ: הצלע הזאת של בתי המשפט לא התחברה בצורה מספקת מבחינת היידוע, המחשוב ושאר הדברים, ועדיין יש מה לשפר מכיוון בתי המשפט כלפי המערכות האלה.

מלכה צדקה: מהנהלת בתי משפט, מנהלת תחום תעבורה.

מלכה צדקה: אנחנו שומעים בפעם הראשונה את הנושא שיש בעיה עם הממשק כיוון שאנחנו עברנו לתכנה חדשה.

מלכה צדקה: מערכת בית המשפט סיימה את הפריסה שלה לא מזמן.

מלכה צדקה: כל בתי המשפט בארץ עובדים בתכנת בית המשפט למעט בית המשפט העליון.

מלכה צדקה: הממשק הורחב בצורה ניכרת.

מלכה צדקה: אנחנו מעבירים מידע מכל הערכאות לגבי כל ההחלטות לרבות מידע בטקסט.

מלכה צדקה: על זה ירחיב מר חיים גונן שהוא איש המחשוב שלנו.

מלכה צדקה: לכן לא ברור לי איפה אנחנו לא נכנסים בעניין הזה.

ישראל כץ: אשמח לשמוע שזה לא כך.

ישראל כץ: אולי נשמע בשורות.

חיים רמון: אם יש שאלות קונקרטיות או בקשות קודם כל תיידעו אותנו.

חיים רמון: אנחנו לא יודעים על דברים שעומדים עכשיו שלא קיבלו טיפול.

חיים רמון: אני יכול להציג שביצענו ולא נקלטים בצד השני.

ישראל כץ: זה בעיקר מול משטרת התנועה.

ישראל כץ: מול המשטרה.

אבשלום לביא: באמת הייתה לנו תקופה של פרק זמן לא קצר שלא הצלחנו לקלוט ממשקים מהנהלת בתי משפט.

אבשלום לביא: הנושא ייושר וקלטנו רטרואקטיבית את כל הדיסקטים, את כל הפסילות וכדומה.

אבשלום לביא: סיימנו ויישרנו קו מול הנהלת בתי משפט.

אבשלום לביא: למה שמאיר אור מתייחס זה הנושא של האפשרות לתת לצוותי החקירה אפשרות להיכנס למערכת בתי המשפט כדי לראות את פסק הדין וכל מיני דברים.

אבשלום לביא: על זה מדובר.

אבשלום לביא: הנושא הזה בדיונים בינינו לבין בתי המשפט.

אבשלום לביא: כרגע אפשרו לנו אופציה יחידה להיכנס באמצעות כרטיס חכם ולצפות - - - -

חיים רמון: לא תהייה אופציה אחרת.

חיים רמון: המערכת מאובטחת וחייבים לעבוד עם הכרטיס.

אמנון כהן: אני מדבר על אלה שנפסלו ושהוא יקבל את כל הנתונים.

חיים רמון: הוא מקבל.

חיים רמון: הייתה בעיה והיא טופלה והוא מקבל.

אבשלום לביא: הייתה בעיה והיא נפתרה.

אבשלום לביא: אנחנו מקבלים.

מלכה צדקה: הבעיה במשטרה.

ישראל כץ: אנחנו אמורים לקבל את הנתונים על הפסולים?

עוזי יצחקי: יש לנו, דרך המשטרה.

אמנון כהן: אז בבתי משפט אין בעיה.

אבשלום לביא: מה שמאיר אור הציג, שיש בעיה נובעת משיטת העבודה בה אנחנו צריכים להזדהות במערכת הנהלת בתי משפט.

אבשלום לביא: הם בעצם מאפשרים לנו לראות ברמה של תיק בודד.

אבשלום לביא: אבל כשהיחידה המרכזית עובדת היא בעצם עובדת על פרסונה ולא על תיק בודד.

אבשלום לביא: הוא רוצה לראות את כל התיקים ואת כל גזרי הדין שיש על האדם.

אבשלום לביא: יש כאן משהו שאנחנו צריכים לסגור בינינו ונמצא פתרון.

אבשלום לביא: זה לא שאין פתרון והממשקים לא עובדים.

מרדכי פדר: אנחנו עשינו עבודת מטה מאוד מעמיקה בנושא של תהליך הפסילה.

מרדכי פדר: העברנו נייר עמדה מסודר לוועדה.

מרדכי פדר: בנושא של ההודעה ועל מה שדיברה העורכת הדין קודם, אנחנו מציעים לא לעשות יותר ממה שעושים היום.

מרדכי פדר: אבל לעשות בגישה אחרת.

מרדכי פדר: להשתמש באירוע המכונן, קרי, מסירת הדוח על ידי השוטר לנהג העבריין כהודעה.

מרדכי פדר: זה מה שקורה בארצות הברית.

מרדכי פדר: ברגע שהנהג מקבל דוח בתוך הדוח כתוב "אתה אחראי לכל תוצאות הדוח הזה.

מרדכי פדר: אם אתה מקבל נקודות נפסל רישיונך.

מרדכי פדר: אתה אחראי לדעת שרישיונך פסול ואסור לך לנהוג בשעת פסילה".

מרדכי פדר: נושא ההודעה שרצים אחרי 80,000 נהגים להודיע להם שהם בפסילה, עם כל המסירות והדואר וכדומה.

מרדכי פדר: ב- 85% מהאירועים המכוננים שבו נותן השוטר דוח לנהג זה מתיר את האחריות לידיעה שקיימת אפשרות שהוא יהיה בפסילה ושאסור לו לנהוג בפסילה, האחריות היא על הנהג.

מרדכי פדר: אם הוא לא הולך לבית משפט, אם הוא לא יודע מה קרה במשפט שלו, אם הוא מקבל נקודות או לא מקבל נקודות, האחריות מוטלת עליו ברגע שקיבל את הדוח הראשון.

מרדכי פדר: חזקה שהוא יודע שהוא נוסע בפסילה אם הוא לא עוקב אחרי הדבר הזה.

מרדכי פדר: הדבר היחיד שצריך בשביל זה הוא מסד נתונים אמין שניתן לנהג לגשת אליו באמצעות האינטרנט, הטלפון וכדומה.

מרדכי פדר: אבל מתיר את האחריות ופותר את הבעיה של ההודעה, חוץ מהמקרים בהם הדוח לא מגיע לנהג מהשוטר או שזה דרך המצלמה או מה שנקרא דוח פנימי או תלונת אזרח.

מרדכי פדר: זה נשלח בדואר לנהג מהמטה הארצי.

ישראל כץ: אבל, אז זה לא פותר את הבעיה של פסולי משרד הרישוי.

מרדכי פדר: כל פסולי משרד הרישוי שנפסלו עקב אירוע מכונן, דוח במפגש שוטר-נהג מכוסה.

ישראל כץ: אבל זה עקב הניקוד.

מרדכי פדר: לא אדוני.

מרדכי פדר: ברגע שאתה מוסר דוח ואומר לנהג עם הדוח הזה אתה אחראי, אתה אחראי לזה.

מרדכי פדר: נשארו רק הדוחות שמגיעים לבעל הרכב או לנהגים שלא במפגש שוטר-נהג.

אמנון כהן: תודה.

אמנון כהן: הם יבחנו את ההצעה.

רחל אייזנבך: מפורום רפורמה מטיבה לבריאות נפש.

רחל אייזנבך: פסיכולוגים ועובדים סוציאליים בבריאות נפש למען רפואה מטיבה.

רחל אייזנבך: אני מייצגת קבוצה של פסיכולוגים קליניים ועובדים סוציאליים בבריאות הנפש שמתנגדת למהלך שמובילה הממשלה.

רחל אייזנבך: מה שהיא קוראת 'רפורמה בבריאות נפש'.

רחל אייזנבך: התוצאה תהייה צמצום מספר האנשים שיש להם נגישות לקבל טיפול נפשי בשירות המדינה.

רחל אייזנבך: הם רוצים להעביר את זה לקופות החולים אבל הם מסייגים את זה לסוגי אבחנות פסיכיאטריות.

רחל אייזנבך: יש אנשים במצוקות נפשיות, בלחצים, במשברי חיים שלא יהיו זכאים לטיפול נפשי.

רחל אייזנבך: בעצם בצד אחד אתה מדבר על תשתיתיות ומצד שני הגורם האנושי לא נלקח בחשבון.

רחל אייזנבך: אנשים לא יקבלו טיפול והלחצים הנפשיים הם גורם לאי ריכוז בנהיגה, לכל הסוגים שבהם הגורם האנושי- - - -

אמנון כהן: יש לך נתונים כמה אנשים היו מעורבים?

רחל אייזנבך: עדיין החוק הזה לא עבר.

רחל אייזנבך: אנחנו מתנגדים למה - - - -

אמנון כהן: שאלתי אם יש לכם נתונים כמה אנשים מהסוג שאת מדברת היו מעורבים בתאונות דרכים.

אמנון כהן: מספר, אחוזים, אומדן.

רחל אייזנבך: מבחינת בריאות נפשית?

אמנון כהן: כן.

רחל אייזנבך: בעיקרון אנשים צריכים להיות נפסלים.

אמנון כהן: מה זה קשור לדוח, לא הבנתי מה את עושה כאן.

רחל אייזנבך: כמו שחברת הכנסת רונית תירוש דיברה על החינוך, אני מדברת על הרווחה הנפשית ועל הדאגה לבריאות הנפש של הציבור.

רחל אייזנבך: הולכים לצמצם את השירות ואנשים שעדיין יכולים לקבל - - - -

ישראל כץ: על איזה חוק מדובר?

רחל אייזנבך: הרפורמה בבריאות נפש.

ישראל כץ: אתם מדברים על חובת הדיווח?

רחל אייזנבך: לא על חובת הדיווח.

רחל אייזנבך: אני מדברת על משהו הרבה יותר רחב וזה לא קשור אליכם ספציפית.

רחל אייזנבך: זה קשור למדיניות ולממשלה.

אמנון כהן: נדבר עם סגן שר הבריאות.

אמנון כהן: ראיתי את המכתב שלך ואנחנו נעביר לסגן שר הבריאות שישקול בכובד ראש את העניין הזה.

אמנון כהן: זה בוודאי יתרום טיפה לנושא שלנו.

אמנון כהן: אני מודה לכל המשתתפים.

אמנון כהן: אני חושב שהשר עושה עבודה מצוינת והוא סומך על מה שאמרתם.

אמנון כהן: הוא עובד בשיתוף עם הרשות הלאומית לבטיחות בדרכים גם בלמידה והדרכה ובכל נושא של הטמעה לאזרחים.

ישראל כץ: אני חושב שזו דווקא דוגמה לטיפול שמתבצע בעקבות הדוח.

ישראל כץ: אני אומר מבחינתנו בקטע של התחבורה אני חושב שאנחנו פעלנו לקדם לתקן דברים.

ישראל כץ: חלק ממש טופל וחלק עומד השבוע להתקדם מאוד.

ישראל כץ: אני אומר שוב שהחלטות וועדת השרים לענייני בטיחות שהם בפאזל מסוים של אכיפה, שיפוט וענישה.

ישראל כץ: אני אומר שוב אדוני היושב ראש כמסר לחברי הכנסת, אנחנו רואים שזה קורה כמעט בכל פורום שהוא פורום מאוד אוהד ובעד הפעילות וגם מותח ביקורת על אלה שמותחים ביקורת רק על פעולות הממשלה מבלי להתייחס לנהגים, אבל כשזה מגיע לחלק שהאזרחים צריכים לשאת בו מבחינת האכיפה, השיפוט והענישה יש כאן רחמנות מאוד גדולה.

ישראל כץ: אני לא מדבר על חזקות מסירה ועל דברים שבאופן רציונאלי צריך לראות שלא חוצים קווים כלפי חפים מפשע.

ישראל כץ: אני מדבר על דברים ברורים.

ישראל כץ: לדעתי אדוני היושב ראש צריך לחזור למקורות שאמרו את מה שאמרו שהמרחם על אכזרים מתאכזר לרחמנים.

ישראל כץ: המשפט הזה נכון וחייבים, ואי אפשר בלי הכנסת לנהל מערכה משמעותית של מאבק בתאונות הדרכים.

אמנון כהן: תודה כבוד השר.

אמנון כהן: אני רוצה להדגיש ולציין שמשרד התחבורה המורחב שמטפל גם בנושא של בטיחות בדרכים נתן לרוב הליקויים פיתרון ולחלקם גם יבואו לאישור וועדת הכלכלה ביום רביעי.

אמנון כהן: כבוד השר אני חושב שמאחר ואין מספיק אכיפה טובה לא צריך לחוקק עוד ועוד חוקים.

אמנון כהן: אני חושב שהחקיקה הקיימת היום גם יכולה לתת מענים.

אמנון כהן: צריך יותר אכיפה בכל התחומים.

אמנון כהן: אני אתן דוגמה וזה לא קשור אליך אלא למשרד לבטחון פנים בנושא העומס בבוקר.

אמנון כהן: יש כבישים מוגדרים בהם מתרחשים יותר תאונות דרכים, כבישים אדומים שבהם איבדו הרבה חיי אדם, הרוגים, בעיקר בשעות העומס.

אמנון כהן: ביקשתי מהשר לעשות תורנות במשרדים הרלוונטיים.

אמנון כהן: בבוקר אתה נוסע ואתה רואה כל כך הרבה רכבים עומדים ובערב כשאתה נוסע אין רכב אחד.

אמנון כהן: אזרח שמבקש סיוע אומרים לו "אין לנו כרגע רכב כי הוא מטפל עכשיו בפנייה אחרת".

אמנון כהן: בבוקר אתה רואה הרבה מאוד רכבים של הקצונה, עיני לא צרה אבל אני שואל את השר לבטחון הפנים למה בשעות העומס לא נשארים תורנים במשרדים ושכל הרכבים האלה יוקצו, יסתובבו או יעמדו בצד בכבישים המסוכנים כגורם הרתעתי.

אמנון כהן: אנחנו יודעים שכאזרחים רואים ניידת עומדת הם מורידים את הרגל מדוושת הדלק.

אמנון כהן: אלו מסוג הדברים שאנחנו צריכים לעשות כאמצעי מניעה.

אמנון כהן: הכי קל לחוקק עוד חוק ועוד חוק.

אמנון כהן: לפעמים אנחנו חוששים שמרוב עצים לא נראה את היער.

אמנון כהן: אנחנו חוששים שמרוב חוקים אנחנו עלולים לפגוע גם באנשים חפים מפשע.

אמנון כהן: בוודאי אסור לנו להיות רחמנים כלפי אכזרים.

אמנון כהן: בוודאי שלא.

אמנון כהן: השאלה האם מספיק הכלי הנכון ברגע שאנחנו רוצים לקבל החלטה.

אמנון כהן: יתכן והגעת להחלטה מקצועית, אבל לנו יש גם את הראיה האחרת וגם בדברים אחרים.

אמנון כהן: יתכן שנציע פתרונות חלופיים.

אמנון כהן: נגיע לאותה תוצאה בסופו של תהליך, נגיע לאותו מעמד.

אמנון כהן: יתכן ונאמר שצריך עוד 1,000 שוטרים - - -

ישראל כץ: בטוח שצריך, תביאו.

אמנון כהן: או, שנגיע למסקנה שאת מערכת השפיטה נפעיל בתורניות ומשמרות כדי שכמה שיותר יטופלו ולא נצטרך להעביר תקנות.

אמנון כהן: זה יתכן.

אמנון כהן: יש עוד פתרונות שהמדינה צריכה.

אמנון כהן: אנחנו מנסים להחמיר כמה שיותר - - -

ישראל כץ: אדוני, בסוף אי אפשר להתחמק מדבר אחד.

ישראל כץ: שחקן כדורגל מפורסם שנתפס על מהירות ושללו לו את הרישיון, ואיך שהוא יוצא הוא נכנס לרכב ונוהג – הוא יודע שהוא לא יקבל עונש משמעותי.

ישראל כץ: אין מה לעשות כי אתה חייב גם ענישה, הדברים מוכחים, צריך ללכת בכל.

ישראל כץ: הבאתי את זה כדוגמה.

ישראל כץ: בסוף יש לך מערכת שיפוט שכמה שהיא תייעל את עצמה ונתגבר את השיטור בתנועה.

ישראל כץ: יש גם מגמה לשדרג את מערכת השיפוט התעבורתי, על ידי נשיאת בית המשפט העליון וכל הגורמים.

ישראל כץ: בסוף המאסה הגדולה שאומרים רק "לא מודה" נכנסת למסלול שמשתלם לה.

ישראל כץ: אם לא נשנה את זה מערכת בתי המשפט לתעבורה תהייה כמו היום שכל דקה נשפטים בסרט נע ואז השיפוט הוא לא שיפוט ואז הדברים נגמרים כמו שהם נגמרים.

ישראל כץ: החמרה וענישה, כי ברגע שיהיה מאסר למי שבמודע מפר את ההוראה לא לנסוע בלי רישיון, האמן לי שזה ירד באופן משמעותי.

אמנון כהן: בסיכום אני רוצה לציין שאכן הנושא תאונות דרכים חייב להיות במערך משולב כולל חינוך.

אמנון כהן: אנחנו נשאל את שר החינוך כיצד הוא הולך להתמודד עם הנושא הזה.

אמנון כהן: זה מאוד מאוד חשוב ולמעשה הלמידה וההכנה והקניית ערכים על קדושת חיי אדם, כמובן שזה יתרום נצטרך לבדוק ולהפעיל אכיפה כי שיבינו שכך צריך להתנהג.

אמנון כהן: אדוני אתה כמובן משקיע רבות בנושא של התשתיות, פיתוח כבישים שגם הם הגורמים התורמים רבות לנושא הזה.

ישראל כץ: אני מציע לכם גם הצעות, לא חלילה שאני בורח מאחריות, כדי לשפר את הידע שלכם תזמינו את שר החינוך, תזמינו את השר לבטחון פנים כי עדיין מי שאחראי על פעילות האכיפה של המשטרה כולל משטרת התנועה, היחידה המשטרתית הפעילה בתוך הישובים שאינה קשורה למשטרת התנועה, האחראי הוא השר לבטחון פנים.

ישראל כץ: זה מכלול שלם של סמכויות ותקציבים.

ישראל כץ: אפשר לשמוע מהם על דברים שמתבצעים וגם לכוון את הרצונות.

אמנון כהן: הדוח הצביע על דברים מסוימים ולכן אנחנו גם נשמע את השרים שציינת.

אמנון כהן: כרגע אנחנו מתעסקים בנושא שציין דוח מבקר המדינה.

אמנון כהן: כמובן הוועדה אומרת שהנושא החינוכי הוא נושא מאוד חשוב.

אמנון כהן: נושא של תשתיות וכבישים – אדוני משקיע בזה רבות וכמובן נותן את המענה.

אמנון כהן: נושא האכיפה לא פחות חשוב מדברים אחרים.

אמנון כהן: גם המניעה וכל מה שאמרתי אולי יעבור הלאה על ידי החברים.

אמנון כהן: אולי המשרד לבטחון פנים יפעיל תורניות בשעות העומס ושיצאו לכבישים.

אמנון כהן: כל נושא האכיפה וההרתעה, השפיטה והענישה בוודאי יכולים לתרום.

אמנון כהן: זה מערך שלם שאם חוליה אחת לא תעבוד היא תשליך על כל התהליך.

אמנון כהן: מדובר בחיי אדם "המציל נפש אחת מציל עולם ומלואו".

אמנון כהן: אני מבקש לקבל ממשרד התחבורה - הגוף המקצועי, את העדכון על התקדמות הממשק ביניכם לבין המשטרה בנוגע אנשים שנתפסו גם על שיטת הניקוד.

אמנון כהן: לוודא שהאנשים האלה יקבלו את הטיפול הראוי.

אמנון כהן: אני פונה גם למשרד המשפטים כדי למצוא פתרון לגבי יידוע האזרח על חובתו להפקיד את הרישיון.

אמנון כהן: חייבים למצוא לזה פתרון כי אם לא נמצא לזה פתרון יהיה תמיד אחוז שינצל את הפרצה לרעה וימשיך לנהוג.

יפעת רווה: אנחנו פתוחים לכל רעיון שיעלה.

ישראל כץ: בעניין מאגר פסולי נהיגה, אני כן תומך ברעיון.

אמנון כהן: יש בעיה להקים מאגר של פסולי נהיגה כמו שעלה כאן?

יפעת רווה: יש חוק של מאגר פסולים.

יפעת רווה: החוק הוא כמה שנים.

יפעת רווה: מסיבות מעשיות הבנתי שהוא לא מיושם.

ישראל כץ: למה?

ישראל כץ: אם הוא מעודכן, מדוע לא?

מאיר אור: הוא עדיין לא ברמה כזאת שאנחנו לא נהייה חשופים לכל הבעיות.

מאיר אור: היום אם אני למשל עוצר אדם שהוא פסול ויש לי חשד אני משחרר אותו ואני עושה בדיקה מעמיקה אחר כך.

מאיר אור: ברגע שהמידע יהיה אינטרנטי ועד שלא יהיה ברמת עדכון של מאה אחוז נהייה חשופים לאין ספור בעיות.

ישראל כץ: אבל בדברים שבטוחים בהם למה לא לפרסם.

ישראל כץ: אפשר לציין שיש עוד נוספים.

אמנון כהן: תפרסם את זה ואז כשאדם עבר את הזמן שלו, שהוא סיים את התקופה, מישהו חייב לעדכן את הקובץ.

חווה ראובני: יש עם זה הרבה בעיות מורכבות ואני חייבת לציין גם שהחוק מתייחס אך ורק לפסילות של בתי משפט ולא לפסילות של רשות הרישוי.

חווה ראובני: הפסילות של בתי משפט לשישים יום הוא יותר.

חווה ראובני: יש איזה קושי לכלול אנשים אם המידע הוא לא מאה אחוז וזמין.

חווה ראובני: יש בעיות של הפליה, אנשים פסולים באותה מידה שלא יופיעו במאגר ואנשים שהם לא פסולים כן יופיעו.

חווה ראובני: היו החלטות נקודתיות של עיכובי בביצוע דברים מהסוג הזה.

חווה ראובני: זה מאוד מורכב ולכן הביצוע של זה לא יצא לפועל.

אמנון כהן: וזה יתקע עוד הרבה שנים.

אמנון כהן: אני מבקש לבחון מה קורה עם הרעיון הזה.

אמנון כהן: לדווח לוועדה מה מתקדם.

אמנון כהן: הנושא הראשון הוא שאנחנו רוצים את הממשק וכן גם את עניין המסירה.

אמנון כהן: אתם חייבים למצוא פתרון.

יפעת רווה: אני אומרת שהפתרון שכרגע נמצא, אני לא יכולה לומר שהוא מושלם, זה שהמסירות תהיינה הרבה יותר טובות ולא סתם מסירה אלא ילכו ויחפשו את האדם.

יפעת רווה: זה כרגע הפתרון שנמצא.

אמנון כהן: תודה רבה לכולם, הישיבה נעולה.